O ni ẹsẹkẹsẹ lawọn ti sare gbe e lọ si ọsibitu jẹnẹra Igando, ṣugbọn iku lo ja si. Pasitọ Alfred sọ pe, ‘’Adura lo waa gba lọdọ wa, ko si nnkan kan ju bẹẹ lọ. Koda, a ṣe iṣọ oru, oun naa dẹ wa daadaa ba a ṣe n ṣe e, nnkan kan ko ṣe e nigba yẹn. Ọlọrun ni ẹlẹrii mi, ko si nnkan kan to pamọ lori iku rẹ yii, a o mọ nnkan kan nipa ẹ. ‘‘Nnkan bii aago meje aarọ lo ṣẹlẹ, ọmọ ẹ, Oluwatiṣe, naa wa nibẹ pẹlu ẹ. Emi tiẹ n gbadura lọwọ lori pẹpẹ ni, bi ọmọ ijọ kan ṣe waa pe mi niyẹn pe o ti daku. ‘’Nigba ti mo sun mọ ọn lati yẹ ẹ wo, mo ri i pe ko le da duro mọ.


Lẹyin ọjọ mẹwaa to ti n gbaawẹ nitori ọkọ rẹ to file silẹ fọdun mẹrin, Joy ku si ṣọọṣi n’Ishẹri-Ọlọfin

Ọlọrun ni ẹlẹrii mi, ko si nnkan kan to pamọ lori iku rẹ yii, a o mọ nnkan kan nipa ẹ. ‘‘Nnkan bii aago meje aarọ lo ṣẹlẹ, ọmọ ẹ, Oluwatiṣe, naa wa nibẹ pẹlu ẹ. Emi tiẹ n gbadura lọwọ lori pẹpẹ ni, bi ọmọ ijọ kan ṣe waa pe mi niyẹn pe o ti daku. ‘’Nigba ti mo sun mọ ọn lati yẹ ẹ wo, mo ri i pe ko le da duro mọ. Mo pe e, o kan n da mi lohun lọna jinjin rere ni, ohun rẹ ko jade daadaa. A sare gbe e lọ si ọsibitu jẹnẹra Igando, ṣugbọn niṣe lo ku.’’ Pasitọ yii lọọ ṣalaye ohun to ṣẹlẹ fun wọn ni teṣan ọlọpaa, wọn si ti oun ati olori ṣọọṣi naa mọle fọjọ mẹta ki wọn too da wọn silẹ. Awọn ẹbi Joy lawọn ko ṣẹjọ, wọn lawọn ti gba f’Ọlọrun.


Mo pe e, o kan n da mi lohun lọna jinjin rere ni, ohun rẹ ko jade daadaa. A sare gbe e lọ si ọsibitu jẹnẹra Igando, ṣugbọn niṣe lo ku.’’ Pasitọ yii lọọ ṣalaye ohun to ṣẹlẹ fun wọn ni teṣan ọlọpaa, wọn si ti oun ati olori ṣọọṣi naa mọle fọjọ mẹta ki wọn too da wọn silẹ. Awọn ẹbi Joy lawọn ko ṣẹjọ, wọn lawọn ti gba f’Ọlọrun. Awọn ara ṣọọṣi naa si lawọn ti yi ofin awọn pada lori ohun ti awọn to n gba aawẹ biribiri yoo fi maa ṣinu. Wọn lawọn ti ṣofin pe ẹkọ mimu ni kẹni to ba gbaawẹ maa fi ṣinu bayii, ki i ṣe oyin ati omi mọ. Wọn lẹni ti ko ba ti le tẹle ofin tuntun yii, awọn ko ni i jẹ ko gbaawẹ ni ṣọọṣi awọn mọ, nitori iku Joy Owoẹyẹ yii ti jẹ ẹkọ fawọn.


Awọn ara ṣọọṣi naa si lawọn ti yi ofin awọn pada lori ohun ti awọn to n gba aawẹ biribiri yoo fi maa ṣinu. Wọn lawọn ti ṣofin pe ẹkọ mimu ni kẹni to ba gbaawẹ maa fi ṣinu bayii, ki i ṣe oyin ati omi mọ. Wọn lẹni ti ko ba ti le tẹle ofin tuntun yii, awọn ko ni i jẹ ko gbaawẹ ni ṣọọṣi awọn mọ, nitori iku Joy Owoẹyẹ yii ti jẹ ẹkọ fawọn.


Tirela pada lasiko to n gun biriiji l’Oṣogbo, eeyan mẹjọ lo ku, ọpọ fara pa

Florence Babaṣọla Lasiko ti a n kọroyin yii, eeyan mẹjọ lo ti ku nibi ijamba ọkọ tirela nla kan to pada sẹyin lori biriiji kan ti wọn n pe ni November 27, loju-ọna Oṣogbo si Ọfatẹdo, niluu Oṣogbo. Aago kan kọja ogun iṣẹju nidaaji oni ni ọkọ tirela Volvo alawọ buluu naa to ni nọmba KMC 35 ZJ n gun ori biriiji pẹlu ọpọlọpọ kẹẹgi epo pupa atawọn eeyan mọkanlelọgọta ti wọn jokoo lori rẹ. Ṣugbọn lojiji ni mọto naa bẹrẹ si i pada sẹyin nigba ti ko lagbara lati gun oke naa mọ, to si sọ ijanu rẹ nu. Bayii ni kẹẹgi epo pupa bẹrẹ si i ja bọ, ti awọn eeyan ori rẹ naa si bẹrẹ si i bọ lulẹ. Bi tirela naa ṣe n pada sẹyin ni kẹẹgi epo n ja le awọn ero ori rẹ lori nilẹẹlẹ, loju ẹsẹ lawọn mẹjọ si ti gbẹmi-in mi. Alukoro ajọ ẹṣọ ojupopo l’Ọṣun, Agnes Ogungbemi, sọ pe eeyan mẹrindinlogoji lo fara pa, nigba ti eeyan mẹtadinlogun ko fara pa. Ogungbemi ṣalaye pe Seeiki Hausa nipinlẹ Ọṣun ti waa ko oku awọn to ku ọhun lati le lọọ sin wọn, nigba ti awọn to fara pa wa nileewosan Aṣubiaro ati LAUTECH, fun itọju.


Bayii ni kẹẹgi epo pupa bẹrẹ si i ja bọ, ti awọn eeyan ori rẹ naa si bẹrẹ si i bọ lulẹ. Bi tirela naa ṣe n pada sẹyin ni kẹẹgi epo n ja le awọn ero ori rẹ lori nilẹẹlẹ, loju ẹsẹ lawọn mẹjọ si ti gbẹmi-in mi. Alukoro ajọ ẹṣọ ojupopo l’Ọṣun, Agnes Ogungbemi, sọ pe eeyan mẹrindinlogoji lo fara pa, nigba ti eeyan mẹtadinlogun ko fara pa. Ogungbemi ṣalaye pe Seeiki Hausa nipinlẹ Ọṣun ti waa ko oku awọn to ku ọhun lati le lọọ sin wọn, nigba ti awọn to fara pa wa nileewosan Aṣubiaro ati LAUTECH, fun itọju. O fi kun pe bi ilẹ ṣe ṣu, ti ilẹ si n yọ loru yẹn, lo fa ijamba naa, ati pe awọn ti wọ ọkọ tirela naa kuro loju ọna. Iwadii di han pe ojiji niṣẹlẹ naa ba pupọ ninu awọn to wa lori ọkọ naa, koda, ọpọlọpọ ninu wọn ni wọn ti sun lasiko to ṣẹlẹ, to si jẹ pe oju oorun lọpọ wọn gba de oju iku.


O fi kun pe bi ilẹ ṣe ṣu, ti ilẹ si n yọ loru yẹn, lo fa ijamba naa, ati pe awọn ti wọ ọkọ tirela naa kuro loju ọna. Iwadii di han pe ojiji niṣẹlẹ naa ba pupọ ninu awọn to wa lori ọkọ naa, koda, ọpọlọpọ ninu wọn ni wọn ti sun lasiko to ṣẹlẹ, to si jẹ pe oju oorun lọpọ wọn gba de oju iku.


Ijọba Eko ni ẹsun mẹrin lawọn maa ka si Baba Ijẹṣa lẹsẹ ni kootu

Faith Adebọla, Eko Ijọba ipinlẹ Eko ti ni faili iwe ẹsun tawọn ọlọpaa lawọn ti fi ṣọwọ sọdọ ajọ to n gbeja araalu, to si n fun awọn adajọ nimọran, DPP (Directorate for Public Prosecution) lawọn n duro de, kawọn le wọ Ọlanrewaju James Omiyinka tawọn eeyan mọ si Baba Ijẹṣa tuurutu re’le ẹjọ, wọn lẹsun mẹrin ọtọọtọ lawọn ti to jọ lati fi kan an ni kootu. Ẹka to n ri si iwa ọdaran abẹle ati ifipananilopọ nipinlẹ Eko, DSVRT (Lagos State Domestic and Sexual Violence Team) lo sọrọ yii ninu atẹjade kan ti wọn fi lede lọjọ Ẹti, Furaidee, lori ọrọ gbajugbaja oṣere alawada to di afurasi ọdaran yii. Akọkọ lara ẹsun ọhun ti wọn ni ẹwọn gbere nijiya ẹ ni pe afurasi ọdaran naa fipa ṣe kinni fọmọde, o si fi ‘kinni’ ba ọmọ labẹ jẹ. Wọn lẹsun yii ta ko isọri ọtalerugba ati ẹyọ kan (261) iwe ofin iwa ọdaran nipinlẹ Eko, tọdun 2015. Ẹsun keji ni pe o gbiyanju lati fipa ba ọmọde sun, fẹẹ fipa ba a lo pọ, leyii to ta ko isọri ọtalerugba le meji (262) iwe ofin iwa ọdaran nipinlẹ Eko kan naa, ẹwọn ọdun mẹrinla lẹni to ba jẹbi maa fi jura. Abẹ isọri ọtalerugba le mẹta (263) lẹsun kẹta bọ si, ṣoki lẹwọn eleyii, ọdun mẹta pere nijiya ẹ, to ba jẹbi fifi ibalopọ halẹ mọ ọmọde.


Wọn lẹsun yii ta ko isọri ọtalerugba ati ẹyọ kan (261) iwe ofin iwa ọdaran nipinlẹ Eko, tọdun 2015. Ẹsun keji ni pe o gbiyanju lati fipa ba ọmọde sun, fẹẹ fipa ba a lo pọ, leyii to ta ko isọri ọtalerugba le meji (262) iwe ofin iwa ọdaran nipinlẹ Eko kan naa, ẹwọn ọdun mẹrinla lẹni to ba jẹbi maa fi jura. Abẹ isọri ọtalerugba le mẹta (263) lẹsun kẹta bọ si, ṣoki lẹwọn eleyii, ọdun mẹta pere nijiya ẹ, to ba jẹbi fifi ibalopọ halẹ mọ ọmọde. Ẹsun kẹrin ti wọn lawọn maa to siwaju adajọ ta ko Baba Ijẹṣa ni pe o fọwọ pa ọmọde lara lọna ti ko yẹ, eyi si le sin in lọ sẹwọn ọdun meje pere. Atẹjade naa sọ pe awọn ti bẹrẹ si i ko ẹri jọ lati fi sọpọọti awọn ẹsun wọnyi nile-ẹjọ, wọn ni kedere lawọn wa lojufo si bi ọrọ Baba Ijẹṣa ṣe n lọ, awọn si n kiyesi igbesẹ iwadii tawọn ọlọpaa n ṣe lori ẹ, tori ijọba Eko ko fẹẹ gbooorun iwa palapala to jẹ mọ fifipa ba ọmọde ṣe katikati kankan, wọn lawọn o ni i daṣọ aṣiri bo ẹnikẹni tajere iru nnkan bẹẹ ba ṣi mọ lori, awọn maa fi tọhun jofin ni, lai ka bi iru ẹni bẹẹ ṣe le jẹ lawujọ si.


Ẹsun kẹrin ti wọn lawọn maa to siwaju adajọ ta ko Baba Ijẹṣa ni pe o fọwọ pa ọmọde lara lọna ti ko yẹ, eyi si le sin in lọ sẹwọn ọdun meje pere. Atẹjade naa sọ pe awọn ti bẹrẹ si i ko ẹri jọ lati fi sọpọọti awọn ẹsun wọnyi nile-ẹjọ, wọn ni kedere lawọn wa lojufo si bi ọrọ Baba Ijẹṣa ṣe n lọ, awọn si n kiyesi igbesẹ iwadii tawọn ọlọpaa n ṣe lori ẹ, tori ijọba Eko ko fẹẹ gbooorun iwa palapala to jẹ mọ fifipa ba ọmọde ṣe katikati kankan, wọn lawọn o ni i daṣọ aṣiri bo ẹnikẹni tajere iru nnkan bẹẹ ba ṣi mọ lori, awọn maa fi tọhun jofin ni, lai ka bi iru ẹni bẹẹ ṣe le jẹ lawujọ si.


Wọn dana sun afurasi adigunjale pẹlu ọkada rẹ n’Ilọrin

Stephen Ajagbe, Ilorin Afurasi adigunjale jale kan pade iku airotẹlẹ lalẹ ọjọ Ẹti, Furaidee, lagbegbe Maraba, niluu Ilọrin. Ọkunrin ti ko sẹni to mọ orukọ rẹ, lawọn ọdọ kan ya bo, Wọn kọkọ dana sun ọkada rẹ, lẹyin naa ni wọn gba ti i. Bi wọn ṣe da igi bo o ni wọn n ju nnkan mọ ọn titi ti ko fi le dide. Kawọn eeyan too mọ ohun to n ṣẹlẹ, wọn ti gbe taya ati epo bẹntiroolu de, loju-ẹsẹ ni wọn ju u si i lọrun, ti wọn si kana lu u. Alukoro ọlọpaa ni Kwara, Ajayi Ọkasanmi, ni ileeṣẹ ọlọpaa ṣi n ṣewadii iṣẹlẹ naa.


Eto idibo alaga ibilẹ ati kansilọ yoo waye lọjọ kẹrinlelogun, oṣu keje, nipinlẹ Ogun

Adefunkẹ Adebiyi, Abẹokuta Yatọ si iroyin ofege to gbode tẹlẹ nipa akoko idibo sipo alaga ati kansilọ nipinlẹ Ogun, ajọ eleto idibo nipinlẹ naa, ‘Ogun State Independent Electoral Commission’ (OGSIEC), ti kede pe ọjọ kẹrinlelogun, oṣu keje, ọdun 2021 yii, ni idibo si ipo alaga ati kansilọ yoo waye kaakiri ipinlẹ Ogun. Ninu atẹjade ti Alaga OGSIEC, Ọgbẹni Babatunde Osibodu, fi ọwọ si, to si fi sita lọjọ Ẹti, Furaidee, ọgbọnjọ, oṣu kẹrin, lo ti ṣalaye pe ki nnkan le lọ bo ṣe yẹ ko lọ, ajọ eleto yii ti ṣeto ipade awọn oniroyin ti yoo waye lọjọ kẹrin, oṣu karun-un, ọdun 2021. Osibodu sọ pe nibi ipade naa ti yoo waye ni gbọngban sinima, June 12 Cultural Centre, Kutọ, l’Abẹokuta, laaago mẹwaa aarọ lawọn yoo ti ṣalaye awọn ọna ti ibo naa yoo gba waye fawọn to fẹẹ kopa atawọn araalu lapapọ. Alaga ajọ yii waa rọ awọn ẹgbẹ oṣelu to fẹẹ kopa ninu ibo naa pe ki wọn ri i daju pe wọn ran aṣoju wa sibi ipade oniroyin yii, o kere tan, aṣoju meji, ki wọn le mọ bi ohun gbogbo yoo ṣe lọ. O ni kawọn to n bọ ma gbagbe lati tẹle ofin Korona, ki wọn mura nilana to ba ofin Koro lọ.


Olowo lawọn eeyan n pe Alaaji Ramọni ni Kwara, aṣe ajinigbe ni, ọpọlọpọ owo ni wọn ka mọ ọn  lọwọ

Faith Adebọla Okoowo jiji eeyan gbe ni ọkunrin kan ti wọn porukọ ẹ ni Alaaji Rahmọni mu bii iṣẹ, ọpọ eeyan lo si ti pa lẹkun pẹlu bo ṣe n gbowo gọbọi lọwọ awọn mọlẹbi ẹni toun atawọn ẹmẹwa ẹ ba ji gbe, ṣugbọn ọwọ ti ba jagunlabi l’Ọjọbọ, Tọsidee, ọsẹ yii. Agbegbe Odo-Ọwa, nijọba ibilẹ Okeero, nipinlẹ Kwara, la gbọ pe awọn ọdọ kan ti wọn ti n dọdẹ awọn oniṣẹ laabi ọhun ti lọọ ka Rahmọni mọ, ibi to ti n reti ati gbowo itusilẹ miliọnu mẹfa lọwọ awọn mọlẹbi to ji eeyan wọn kan gbe sahaamọ rẹ, ibẹ lọwọ palaba wọn ti segi, ti wọn fi ri wọn mu. A gbọ pe iṣẹ jijinigbe ti wọ ọkunrin naa lẹwu debii pe titi wọnu asiko aawẹ tawọn Musulumi wa lo fi n ba iṣẹ buruku rẹ lọ, wọn ni nnkan bii ọjọ meji ṣaaju asiko yii lo gba miliọnu meji naira lọwọ awọn kan ko too tu eeyan wọn to ji gbe silẹ. Nigba tawọn ọdọ naa mu un, wọn wọ ọ tuurutu de ile to loun n gbe, wọn si ba ọpọ miliọnu naira owo to pa nidii okoowo buruku to n ṣe ọhun ninu yara rẹ. Wọn nipari oṣu Disẹmba to kọja lafurasi ọdaran yii ṣẹṣẹ ra ọkọ olowo nla jiipu kan, wọn ni miliọnu mẹẹẹdogun naira lo ra ọkọ afẹ ọhun, lara owo to pa nidii iṣẹ jijinigbe lo fi ra a. Ohun ta a ri gbọ ni pe ọpọ igba lọkunrin naa maa n dibọn bii pe darandaran kan ni, o maa n mura bii awọn Fulani darandaran, ṣugbọn iṣẹ buruku lo kun ọwọ rẹ. Wọn tun loun lo ni otẹẹli kan to wa niluu Omu-Aran, nipinlẹ Kwara.


Nigba tawọn ọdọ naa mu un, wọn wọ ọ tuurutu de ile to loun n gbe, wọn si ba ọpọ miliọnu naira owo to pa nidii okoowo buruku to n ṣe ọhun ninu yara rẹ. Wọn nipari oṣu Disẹmba to kọja lafurasi ọdaran yii ṣẹṣẹ ra ọkọ olowo nla jiipu kan, wọn ni miliọnu mẹẹẹdogun naira lo ra ọkọ afẹ ọhun, lara owo to pa nidii iṣẹ jijinigbe lo fi ra a. Ohun ta a ri gbọ ni pe ọpọ igba lọkunrin naa maa n dibọn bii pe darandaran kan ni, o maa n mura bii awọn Fulani darandaran, ṣugbọn iṣẹ buruku lo kun ọwọ rẹ. Wọn tun loun lo ni otẹẹli kan to wa niluu Omu-Aran, nipinlẹ Kwara. Awọn ọdọ tinu n bi ọhun ti lọọ dana sun otẹẹli ati ile to n gbe lẹyin ti wọn ti gbọn gbogbo agbala ile naa yẹbẹ. Wọn ni wọn ti fa afurasi ọdaran yii ati akẹgbẹ rẹ kan tọwọ ba le awọn ṣọja lọwọ fun igbesẹ to yẹ labẹ ofin.


Awọn ọdọ tinu n bi ọhun ti lọọ dana sun otẹẹli ati ile to n gbe lẹyin ti wọn ti gbọn gbogbo agbala ile naa yẹbẹ. Wọn ni wọn ti fa afurasi ọdaran yii ati akẹgbẹ rẹ kan tọwọ ba le awọn ṣọja lọwọ fun igbesẹ to yẹ labẹ ofin.


Lẹyin ti ọkọ ti tọju ọmọ fun ọdun mẹfa niyawo ṣẹṣẹ sọ pe ale lo ni in l’Ago-Arẹ

Olu-Theo Omolohun Oke-Ogun Ninu oṣu kejila, ọdun 2009, ni Ọgbẹni Adewale Babatunde ṣegbeyawo alarinrin pẹlu Omidan Ashiata Ọmọlọla niluu Agọ-Arẹ, nijọba ibilẹ Atisbo, nipinlẹ Ọyọ, ti wọn si bura pe awọn yoo ṣe oloootọ si ara awọn. Ṣugbọn ọrọ ko ri bi wọn ṣe ro mọ bayii latari ẹsun iwa aiṣootọ ti wọn fi kan Ashiata, ọmọ ọdun mẹrinlelogun, latari bi wọn ṣe fura pe oyun ọmọ kẹta to wa nikun ẹ, wọn lọkọ ẹ kọ lo loyun ọhun fun, wọn ni ale lo ni in. Ọjọ Aje, Mọnde, ọsẹ to kọja yii, lakara tu sepo lori ẹsun ọhun, nigba ti baba agbalagba to porukọ ara ẹ ni Tirimisiyu Ọlaoye, to jẹ ale obinrin naa, de lati ilu Ọyọ pe oun fẹẹ gba ọmọ oun. Ninu alaye ti Ọgbẹni Adewale Arẹmu, ẹni ọdun mejidinlọgọta ti i ṣe baba ọkọ iyawo ṣe f’ALAROYE pẹlu awọn oṣiṣẹ ọfiisi awọn to n tọju ọmọ orukan (Welfare), to wa laduugbo Balako, niluu Ṣaki, o ni ileewe girama ni ọmọ oun ati iyawo rẹ yii ti pade ara wọn, ti wọn si funra aọn loyun. O tẹsiwaju pe ọmọ mẹta, Easter, ọmọ ọdun mẹtala, Isiah Adewale, ọmọ ọdun mẹsan-an ati Peter Adewale, ọmọ ọdun mẹfa lo wa laarin wọn. Gẹgẹ bo ṣe wi, lẹyin ti wọn bi ọmọ keji ni ọkọ iyawo, Ọgbẹni Adewale, tẹsiwaju ninu ẹkọ rẹ nileewe gbogbo-niṣe Poli Ibadan, to si fi iyawo rẹ sẹnu ẹkọṣẹ awọn aṣerunlọṣọọ.


Ninu alaye ti Ọgbẹni Adewale Arẹmu, ẹni ọdun mejidinlọgọta ti i ṣe baba ọkọ iyawo ṣe f’ALAROYE pẹlu awọn oṣiṣẹ ọfiisi awọn to n tọju ọmọ orukan (Welfare), to wa laduugbo Balako, niluu Ṣaki, o ni ileewe girama ni ọmọ oun ati iyawo rẹ yii ti pade ara wọn, ti wọn si funra aọn loyun. O tẹsiwaju pe ọmọ mẹta, Easter, ọmọ ọdun mẹtala, Isiah Adewale, ọmọ ọdun mẹsan-an ati Peter Adewale, ọmọ ọdun mẹfa lo wa laarin wọn. Gẹgẹ bo ṣe wi, lẹyin ti wọn bi ọmọ keji ni ọkọ iyawo, Ọgbẹni Adewale, tẹsiwaju ninu ẹkọ rẹ nileewe gbogbo-niṣe Poli Ibadan, to si fi iyawo rẹ sẹnu ẹkọṣẹ awọn aṣerunlọṣọọ. Ọgbẹni Arẹmu ni ko pẹ, ko jinna, tawọn ọrẹ Ashiat ni ko maa bọ niluu Ọyọ lati maa waa ṣiṣẹ paki (Cassava). O ni laarin oṣu mẹfa to fi wa niluu Ọyọ lawọn gbọ pe o ri ọkunrin kan, wọn si jọ n ṣe wọle-wọde, ẹni ọhun ni wọn lo fun un loyun ọmọ kẹta lai jẹ ki ọkọ rẹ, Adewale, mọ si i, wọn lo tun bẹrẹ si i laṣepọ pẹlu ọkọ rẹ. Kẹrẹkẹrẹ, ọjọ ikunlẹ pe, lakooko to bi ọmọ naa siluu Ibadan, lọdọ Adewale, ọkọ rẹ, Ọgbẹni Arẹmu, ni ọpọlọpọ owo loun na, yatọ si ti ounjẹ toun n fi ranṣẹ si wọn loorekoore, pẹlu arugbo ara oun.


Ọgbẹni Arẹmu ni ko pẹ, ko jinna, tawọn ọrẹ Ashiat ni ko maa bọ niluu Ọyọ lati maa waa ṣiṣẹ paki (Cassava). O ni laarin oṣu mẹfa to fi wa niluu Ọyọ lawọn gbọ pe o ri ọkunrin kan, wọn si jọ n ṣe wọle-wọde, ẹni ọhun ni wọn lo fun un loyun ọmọ kẹta lai jẹ ki ọkọ rẹ, Adewale, mọ si i, wọn lo tun bẹrẹ si i laṣepọ pẹlu ọkọ rẹ. Kẹrẹkẹrẹ, ọjọ ikunlẹ pe, lakooko to bi ọmọ naa siluu Ibadan, lọdọ Adewale, ọkọ rẹ, Ọgbẹni Arẹmu, ni ọpọlọpọ owo loun na, yatọ si ti ounjẹ toun n fi ranṣẹ si wọn loorekoore, pẹlu arugbo ara oun. O ni ijọloju lo jẹ foun pe boun ṣe ṣe wahala lori Ashiata to, abuku ati ẹgbin loun ri latọdọ awọn obi rẹ, oun ko le gbagbọ pe ọmọ naa le maa f’ọbẹ ẹyin jẹ ọmọ oun niṣu, latari bi Tirimisiyu ṣe waa yọju pe oun loun lọmọ tawọn ti n tọ lati bii ọdun mẹfa sẹyin. Nigba ti wọn bi Ashiata Ọmọlọla leere bọrọ ṣe jẹ, ko mọ ohun to maa sọ mọ, wọn ni niṣe lo n tẹwọ pe ki wọn fori ji oun, o ni loootọ ni ki i ṣe ọkọ oun lo loyun ọmọ kẹta. O ni idi niyi toun fi n fẹ idajọ ododo lori ọrọ naa, oun si ti ṣetan lati yọnda Peter fun baba rẹ ti wọn ba ti le san miliọnu mẹwaa naira foun fun itọju latinu oyun ati inawo toun ṣe lati ọdun mẹfa sẹyin, tori ọmọ oun (Adewale) ti loun o fẹẹ ri ọmọ ale naa ati iyawo alagbere naa mọ.


O ni ijọloju lo jẹ foun pe boun ṣe ṣe wahala lori Ashiata to, abuku ati ẹgbin loun ri latọdọ awọn obi rẹ, oun ko le gbagbọ pe ọmọ naa le maa f’ọbẹ ẹyin jẹ ọmọ oun niṣu, latari bi Tirimisiyu ṣe waa yọju pe oun loun lọmọ tawọn ti n tọ lati bii ọdun mẹfa sẹyin. Nigba ti wọn bi Ashiata Ọmọlọla leere bọrọ ṣe jẹ, ko mọ ohun to maa sọ mọ, wọn ni niṣe lo n tẹwọ pe ki wọn fori ji oun, o ni loootọ ni ki i ṣe ọkọ oun lo loyun ọmọ kẹta. O ni idi niyi toun fi n fẹ idajọ ododo lori ọrọ naa, oun si ti ṣetan lati yọnda Peter fun baba rẹ ti wọn ba ti le san miliọnu mẹwaa naira foun fun itọju latinu oyun ati inawo toun ṣe lati ọdun mẹfa sẹyin, tori ọmọ oun (Adewale) ti loun o fẹẹ ri ọmọ ale naa ati iyawo alagbere naa mọ. Ọjọ Mọnde ọsẹ to n bọ ni ileeṣẹ Welfare sun ipade awọn mọlẹbi mejeeji pẹlu baba ọmọ naa si, wọn si ti fiṣẹlẹ yii to awọn agbofinro leti.


Ọjọ Mọnde ọsẹ to n bọ ni ileeṣẹ Welfare sun ipade awọn mọlẹbi mejeeji pẹlu baba ọmọ naa si, wọn si ti fiṣẹlẹ yii to awọn agbofinro leti.


Iwa ti Baba Ijẹṣa hu buru, o si riiyan lara pẹlu-Abikẹ Dabiri

Faith Adebọla Bi gbajugbaja oṣere onitiata to wa lahaamọ awọn ọlọpaa bayii, Ọlanrewaju James Omiyinka tawọn eeyan mọ si Baba Ijẹṣa ba n dunnu lapa kan latari bi wọn ṣe lawọn ọlọpaa ni awọn maa gba beeli rẹ, ko jọ pe idunnu naa maa dalẹ, tori ijọba apapọ ti sọrọ lori ẹsun ti wọn fi kan an, wọn ni fọpawọn lẹwọn ẹ maa jẹ nigba tile-ẹjọ ba maa gbe idajọ kalẹ lori ọrọ ẹ. Alaga NIDCOM, iyẹn ajọ to n ri si ọrọ awọn ọmọ Naijiria to wa lẹyin odi (Nigerians in Diaspora Commission), Abilekọ Abikẹ Dabiri-Erewa lo ta sọrọ yii lori ikanni abẹyẹfo (tuita) rẹ lori atẹ ayelujara, o sọ pe oun ti gbọ nipa ẹsun ti wọn fi kan ọkunrin naa, iwa naa si riiyan lara gidi. O kọ ọ sibẹ pe: “O buru gan-an o, o riiyan lara gidi ni. Oṣere onitiata Yoruba, Baba Ijẹṣa, to lọọ b’ọmọ ọlọmọ ṣeṣekuṣe lọmọ ọdun meje, to tun pada waa ba a ṣeranu lọmọ ọdun mẹrinla, ha! Ta lo mọ iye eeyan ti oniranu ọkunrin yii aa ti ba laye jẹ ka sọ pe ọwọ o tẹ ẹ. Emi ni mo n ṣagbatẹru ofin ta ko ṣiṣe ẹnikẹni baṣubaṣu. O kere tan, ọdun mẹrinla lẹni to ba jẹbi ẹsun bẹẹ maa lo lẹwọn. “Gbogbo bo ṣe n rawọ ẹbẹ ninu fọran fidio kan ni mo wo, ṣugbọn ẹbẹ yẹn o ṣetẹwọgba.


Ta lo mọ iye eeyan ti oniranu ọkunrin yii aa ti ba laye jẹ ka sọ pe ọwọ o tẹ ẹ. Emi ni mo n ṣagbatẹru ofin ta ko ṣiṣe ẹnikẹni baṣubaṣu. O kere tan, ọdun mẹrinla lẹni to ba jẹbi ẹsun bẹẹ maa lo lẹwọn. “Gbogbo bo ṣe n rawọ ẹbẹ ninu fọran fidio kan ni mo wo, ṣugbọn ẹbẹ yẹn o ṣetẹwọgba. Ẹ jẹ ki gbogbo wa ṣe ohun ta a ba le ṣe lati ṣatilẹyin fun Princess to gba ọmọbinrin naa ṣọdọ, ki wọn ri i pe ẹjọ yii dele-ẹjọ, ki wọn gbọ ẹjọ naa bo ṣe tọ ati bo ṣe yẹ, ki wọn si wọn ẹwọn fọpa-wọn fun un ni. Amọ ṣa o, CP Hakeem Odumosu, Kọmiṣanna ọlọpaa nipinlẹ Eko ti sọ fawọn oniroyin l’Ọjọbọ, Tọsidee, nipa ẹsun ti wọn fi kan afurasi ọdaran yii pe ko sohun to jọ ifipabanilopọ ninu gbogbo iwadii tawọn ṣe ati ẹri to wa niwaju awọn agbofinro. Odumosu ni awọn o le tori awijare ki itọ tan lẹnu, awọn o si ni i kọja ohun ti ofin la kalẹ.


Ẹ jẹ ki gbogbo wa ṣe ohun ta a ba le ṣe lati ṣatilẹyin fun Princess to gba ọmọbinrin naa ṣọdọ, ki wọn ri i pe ẹjọ yii dele-ẹjọ, ki wọn gbọ ẹjọ naa bo ṣe tọ ati bo ṣe yẹ, ki wọn si wọn ẹwọn fọpa-wọn fun un ni. Amọ ṣa o, CP Hakeem Odumosu, Kọmiṣanna ọlọpaa nipinlẹ Eko ti sọ fawọn oniroyin l’Ọjọbọ, Tọsidee, nipa ẹsun ti wọn fi kan afurasi ọdaran yii pe ko sohun to jọ ifipabanilopọ ninu gbogbo iwadii tawọn ṣe ati ẹri to wa niwaju awọn agbofinro. Odumosu ni awọn o le tori awijare ki itọ tan lẹnu, awọn o si ni i kọja ohun ti ofin la kalẹ. O ni loootọ ni Baba Ijẹṣa ṣi wa lahaamọ awọn, awọn o ti i gba beeli rẹ, ṣugbọn ẹsun tawọn ka si i lẹsẹ ko kọja pe o fọwọ kan ọmọbinrin naa lọna aitọ, ẹsun naa ko si lagbara ju ohun tawọn le gba beeli rẹ lọ. O lawọn ti kọwe ẹsun naa si ajọ to n ba araalu ṣẹjọ, to si n gba adajọ nimọran (DPP), o ni imọran ti wọn ba mu wa lori ọrọ yii lawọn maa tẹle, ki i ṣe ariwo tawọn eeyan kan n pa lọtun-un losi.


O ni loootọ ni Baba Ijẹṣa ṣi wa lahaamọ awọn, awọn o ti i gba beeli rẹ, ṣugbọn ẹsun tawọn ka si i lẹsẹ ko kọja pe o fọwọ kan ọmọbinrin naa lọna aitọ, ẹsun naa ko si lagbara ju ohun tawọn le gba beeli rẹ lọ. O lawọn ti kọwe ẹsun naa si ajọ to n ba araalu ṣẹjọ, to si n gba adajọ nimọran (DPP), o ni imọran ti wọn ba mu wa lori ọrọ yii lawọn maa tẹle, ki i ṣe ariwo tawọn eeyan kan n pa lọtun-un losi.


Ẹnikẹni to ba n sọrọ to le mu ki awọn eeyan binu si Buhari yoo ri pipọn oju ijọba -Garba

Faith Adebọla Aarẹ ilẹ wa, Muhammadu Buhari, ti fi aidunnu rẹ han si oko ọrọ ti Gomina Samuel Ortom tipinlẹ Benue sọ si i laarin ọsẹ yii latari bi wahala eto aabo to mẹhẹ ṣe n peleke si i nipinlẹ ọhun ati lorileede Naijiria lapaapọ. Oludamọran pataki fun Aarẹ lori eto iroyin ati ikede, Mallam Garba Shehu, sọ ninu atẹjade kan to fi lede lọjọ Ẹti, Furaidee yii, lori ọrọ ọhun, o ni ọrọ ti gomina sọ nipa Buhari dun Aarẹ gidigidi, ko si daa kawọn to wa nipo aṣaaju ninu eto iṣelu maa sọrọ to le fa iyapa lorileede yii. O ni apero lọrọ eto aabo to mẹhẹ yii nilo, paapaa latari bi wọn ṣe n fẹmi ṣofo lawọn apa ibi kan lorileede yii, o lo yẹ ka ṣepade lori ẹ ni. Atẹjade naa sọ pe “Ko sibi tawọn iṣẹlẹ ibanujẹ ti ṣẹlẹ ti aarẹ ki i sọrọ nipa ẹ tabi ko fi aidunnu rẹ han, bẹẹ lo si maa n ba awọn mọlẹbi tọrọ naa kan kẹdun. Aarẹ ti ṣedaro lori awọn eeyan ti wọn da ẹmi wọn legbodo nibudo awọn ogun-le-n-de. Lafikun, Aarẹ sọ pe bi awọn iṣẹlẹ ipaniyan ṣe n fojoojumọ pọ si i, ti iwa janduku si n peleke si i kaakiri orileede yii, niṣe lo yẹ ka sọ asọye-pọ pẹlu awọn eleto aabo gbogbo, ka si jọ fọwọ sowọ pọ.


Atẹjade naa sọ pe “Ko sibi tawọn iṣẹlẹ ibanujẹ ti ṣẹlẹ ti aarẹ ki i sọrọ nipa ẹ tabi ko fi aidunnu rẹ han, bẹẹ lo si maa n ba awọn mọlẹbi tọrọ naa kan kẹdun. Aarẹ ti ṣedaro lori awọn eeyan ti wọn da ẹmi wọn legbodo nibudo awọn ogun-le-n-de. Lafikun, Aarẹ sọ pe bi awọn iṣẹlẹ ipaniyan ṣe n fojoojumọ pọ si i, ti iwa janduku si n peleke si i kaakiri orileede yii, niṣe lo yẹ ka sọ asọye-pọ pẹlu awọn eleto aabo gbogbo, ka si jọ fọwọ sowọ pọ. “Aarẹ koro oju, o si ya a lẹnu lati gbọ ọrọ ti Samuel Ortom, Gomina ipinlẹ Benue sọ pẹlu ọgọọrọ ẹsun to fi kan Aarẹ funra ẹ ati ijọba rẹ latari awọn iṣẹlẹ ibanujẹ to ṣẹlẹ ọhun. “Ko sijọba gidi kan tinu ẹ maa dun si bi wọn ṣe n pa awọn agbofinro, awọn ṣọja ati araalu ti ko mọwọ mẹsẹ, paapaa awọn ti wọn ko sibudo IDP. “Ko yẹ ka maa ti ọrọ oṣelu bọ iṣoro eto aabo ta a n koju yii, ko si yẹ ka maa fọrọ powe fun Aarẹ lọna to le da awuyewuye ati ibinu silẹ.


“Aarẹ koro oju, o si ya a lẹnu lati gbọ ọrọ ti Samuel Ortom, Gomina ipinlẹ Benue sọ pẹlu ọgọọrọ ẹsun to fi kan Aarẹ funra ẹ ati ijọba rẹ latari awọn iṣẹlẹ ibanujẹ to ṣẹlẹ ọhun. “Ko sijọba gidi kan tinu ẹ maa dun si bi wọn ṣe n pa awọn agbofinro, awọn ṣọja ati araalu ti ko mọwọ mẹsẹ, paapaa awọn ti wọn ko sibudo IDP. “Ko yẹ ka maa ti ọrọ oṣelu bọ iṣoro eto aabo ta a n koju yii, ko si yẹ ka maa fọrọ powe fun Aarẹ lọna to le da awuyewuye ati ibinu silẹ. “Ẹnikẹni ti ajere ba ṣi mọ lori pe o n fọrọ dana ijangbọn silẹ, tabi o n sọrọ to le ru awọn eeyan soke lodi si Aarẹ maa ri pipọn oju ijọba ni, tori Buhari ti jẹjẹẹ pe oun maa pese aabo to peye faraalu ati dukia wọn.” Bẹẹ ni atẹjade naa sọ. Tẹ o ba gbagbe, ọjọ Iṣẹgun Tusidee to kọja yii ni gomina Benue bẹnu atẹ lu Aarẹ Buhari lori ọrọ aabo yii, o si fẹsun kan aarẹ pe niṣe lo fọwọ dẹngbẹrẹ mu ipakupa to n waye, ati pe afaimọ ni ki i ṣe pe aarẹ fẹẹ sọ Naijiria di tawọn Fulani nikan tori iṣarasihuwa rẹ lasiko yii jọ bẹẹ.


“Ẹnikẹni ti ajere ba ṣi mọ lori pe o n fọrọ dana ijangbọn silẹ, tabi o n sọrọ to le ru awọn eeyan soke lodi si Aarẹ maa ri pipọn oju ijọba ni, tori Buhari ti jẹjẹẹ pe oun maa pese aabo to peye faraalu ati dukia wọn.” Bẹẹ ni atẹjade naa sọ. Tẹ o ba gbagbe, ọjọ Iṣẹgun Tusidee to kọja yii ni gomina Benue bẹnu atẹ lu Aarẹ Buhari lori ọrọ aabo yii, o si fẹsun kan aarẹ pe niṣe lo fọwọ dẹngbẹrẹ mu ipakupa to n waye, ati pe afaimọ ni ki i ṣe pe aarẹ fẹẹ sọ Naijiria di tawọn Fulani nikan tori iṣarasihuwa rẹ lasiko yii jọ bẹẹ.


Iyawo kọ Baba Ibeji silẹ, lo ba gbe majele jẹ l’Abẹokuta

Adefunkẹ Adebiyi, Abẹokuta Bo tilẹ jẹ pe ọsẹ to kọja lo ṣẹlẹ, awọn eeyan ko ti i yee sọrọ nipa iku ojiji ti ọkunrin kan, Akinọla Imọlẹayọ Abayọmi tawọn eeyan mọ si Baba Ibeji, fi para ẹ l’Abẹokuta. Majele buruku lo mọ-ọn-mọ fi owo ara ẹ ra, to si da a mu, bẹẹ wọn ni iyawo ẹ to kọ ọ silẹ lojiji lo jẹ ki ọkunrin naa gbe majele jẹ. Ẹni ọdun mejilelọgbọn pere ni Baba Ibeji, Agọ-Oko lo n gbe l’Abẹokuta pẹlu iyawo rẹ to kẹru jade nile loṣu kẹta, ọdun yii atawọn ibeji. ALAROYE gbọ pe ọkunrin yii maa n lu iyawo naa ju lọpọ igba, to jẹ awọn araale lo maa n ba wọn da si i. Iya to ni ile ti wọn n gbe ni wọn si lo maa n fa wahala yii, nitori ija ti oun ati Iya Ibeji maa n ba ara wọn ja. Lilu naa lo pọ ju fun Iya Ibeji, bo ṣe kẹru kuro nile ọkọ ẹ lọjọ karun-un, oṣu kẹta niyẹn, to ni oun ko le jẹ ko waa lu oun pa nitori iya onile. Lẹyin ija naa, Baba Ibeji lọọ bẹ iyawo ẹ pe ko pada wa sile, oun ko ni i lu u mọ.


ALAROYE gbọ pe ọkunrin yii maa n lu iyawo naa ju lọpọ igba, to jẹ awọn araale lo maa n ba wọn da si i. Iya to ni ile ti wọn n gbe ni wọn si lo maa n fa wahala yii, nitori ija ti oun ati Iya Ibeji maa n ba ara wọn ja. Lilu naa lo pọ ju fun Iya Ibeji, bo ṣe kẹru kuro nile ọkọ ẹ lọjọ karun-un, oṣu kẹta niyẹn, to ni oun ko le jẹ ko waa lu oun pa nitori iya onile. Lẹyin ija naa, Baba Ibeji lọọ bẹ iyawo ẹ pe ko pada wa sile, oun ko ni i lu u mọ. A gbọ pe obinrin naa loun ti gbọ ẹbẹ rẹ, ṣugbọn o ni afi bi ọkọ oun ba le ko jade ninu ile naa loun ati ẹ yoo tun jọ maa gbe. O loun ko le pada sinu ile ti wahala ti n ṣẹlẹ laarin awọn naa mọ. Aipada sile Iya Ibeji ko dun mọ ọkọ rẹ, wọn ni ara rẹ ko fi bẹẹ ya gaga mọ, ati pe o maa n ronu pupọ, o si n gbe gbogbo igbesẹ lati ri i pe obinrin naa pada wale pẹlu awọn ọmọ.


A gbọ pe obinrin naa loun ti gbọ ẹbẹ rẹ, ṣugbọn o ni afi bi ọkọ oun ba le ko jade ninu ile naa loun ati ẹ yoo tun jọ maa gbe. O loun ko le pada sinu ile ti wahala ti n ṣẹlẹ laarin awọn naa mọ. Aipada sile Iya Ibeji ko dun mọ ọkọ rẹ, wọn ni ara rẹ ko fi bẹẹ ya gaga mọ, ati pe o maa n ronu pupọ, o si n gbe gbogbo igbesẹ lati ri i pe obinrin naa pada wale pẹlu awọn ọmọ. Afi bo ṣe di l’Ọjọbọ ọsẹ to kọja yii, ti ọkunrin to n ṣiṣẹ awọn to n tẹ nnkan sara aṣọ, baagi ati bẹẹ bẹẹ lọ naa kuro nibi iṣẹ, to dagbere ile fawọn eeyan lọwọ irọlẹ, to si ra oogun apakokoro ti wọn n pe ni Sniper ati eyi ti wọn fi n pa eku ti wọn n pe ni Push out, bẹẹ lo tun ra majele kẹta tiyẹn naa wa ninu igo dudu. Bo ṣe dele lo wọ yara ẹ, o po awọn majele naa pọ, o si gbe e mu. Nigba ti awọn araale yoo fi maa gburoo ẹ to n kigbe inu, ẹpa ko fẹẹ boro mọ, nitori o ti n yọ ifoofo lẹnu.


Afi bo ṣe di l’Ọjọbọ ọsẹ to kọja yii, ti ọkunrin to n ṣiṣẹ awọn to n tẹ nnkan sara aṣọ, baagi ati bẹẹ bẹẹ lọ naa kuro nibi iṣẹ, to dagbere ile fawọn eeyan lọwọ irọlẹ, to si ra oogun apakokoro ti wọn n pe ni Sniper ati eyi ti wọn fi n pa eku ti wọn n pe ni Push out, bẹẹ lo tun ra majele kẹta tiyẹn naa wa ninu igo dudu. Bo ṣe dele lo wọ yara ẹ, o po awọn majele naa pọ, o si gbe e mu. Nigba ti awọn araale yoo fi maa gburoo ẹ to n kigbe inu, ẹpa ko fẹẹ boro mọ, nitori o ti n yọ ifoofo lẹnu. Wọn pe iyawo ẹ ati aburo ẹ lori foonu lati fi to wọn leti, ki wọn si le ri i, ṣugbọn nnkan ti bajẹ, akukọ ti kọ lẹyin ọmọkunrin. Iyawo rẹ ti wọn lo tori ẹ jẹ majele naa ti sọrọ, o ni ija awọn ti pari, nitori Baba Ibeji maa n pe oun lori foonu daadaa. Koda, o maa n sọ pe koun ba oun gbe omi wa sile, oun yoo si gbe e lọ fun un.


Wọn pe iyawo ẹ ati aburo ẹ lori foonu lati fi to wọn leti, ki wọn si le ri i, ṣugbọn nnkan ti bajẹ, akukọ ti kọ lẹyin ọmọkunrin. Iyawo rẹ ti wọn lo tori ẹ jẹ majele naa ti sọrọ, o ni ija awọn ti pari, nitori Baba Ibeji maa n pe oun lori foonu daadaa. Koda, o maa n sọ pe koun ba oun gbe omi wa sile, oun yoo si gbe e lọ fun un. Iya Ibeji sọ pe ile naa loun ko fẹẹ pada si, ki i ṣe pe oun ko fẹ ọkọ oun mọ, o loun ko mọ idi ẹ to fi gbe majele jẹ.


Iya Ibeji sọ pe ile naa loun ko fẹẹ pada si, ki i ṣe pe oun ko fẹ ọkọ oun mọ, o loun ko mọ idi ẹ to fi gbe majele jẹ.


Nitori ibalopọ, ale da ororo gbigbona si baale ile lara

Njẹ ẹyin gbọ nipa iṣẹlẹ kan to ṣẹlẹ lọsẹ to kọja yii? Ọmọge kan lo diidi gbe ororo kana, to jẹ ko gbona daadaa, to si da a si baale ile ti wọn jọ n yan ara wọn lọrẹẹ lara, ni gbogbo ẹyin ọkunrin naa ba bo torotoro l’Abuja ti wọn jọ n gbe. Fidio iṣẹlẹ naa gori ayelujara gudẹ ni, n lawọn eeyan to wa nibẹ ba n lu ọmọbinrin pupa naa, wọn n sọ pe ko ma fi oju pamọ o, ko jẹ kawọn eeyan ri oju ẹ kedere ni. Ohun to ṣẹlẹ gan-an ni pe ọkunrin to da ororo gbigbona lu lara yii ki i ṣe apọn, iyawo atawọn ọmọ rẹ wa niluu Eko, iṣẹ lo gbe oun wa si Abuja. Abuja naa lo ti pade ọmọbinrin ti wọn jọ n yan ara wọn lọrẹẹ yii, ọmọbinrin naa ko lọkọ ni tiẹ, oun ati ọkunrin to sanra daadaa naa jọ n gbe nnkan sinu ara wọn ni. Ọkunrin naa lo pe ọmọge rẹ yii pe ko waa ba oun ṣere, iyẹn si lọ.


Ohun to ṣẹlẹ gan-an ni pe ọkunrin to da ororo gbigbona lu lara yii ki i ṣe apọn, iyawo atawọn ọmọ rẹ wa niluu Eko, iṣẹ lo gbe oun wa si Abuja. Abuja naa lo ti pade ọmọbinrin ti wọn jọ n yan ara wọn lọrẹẹ yii, ọmọbinrin naa ko lọkọ ni tiẹ, oun ati ọkunrin to sanra daadaa naa jọ n gbe nnkan sinu ara wọn ni. Ọkunrin naa lo pe ọmọge rẹ yii pe ko waa ba oun ṣere, iyẹn si lọ. Ṣugbọn boya ọmọbinrin naa ko fẹ ko ba oun lo pọ ni, baale ile naa ko si fẹẹ gbọ iru ẹ seti, n lo ba fipa ṣe kinni fọmọbinrin naa, lo ba gba ileewẹ lọ lẹyin ti ṣetan. Asiko to n wẹ lọwọ lọmọge gbe ororo kana, bo ṣe n jade bọ lati ileewẹ, to kọ ẹyin si ololufẹ rẹ yii ni ọmọge da ororo to gbona si i lẹyin, niṣe lẹyin naa si bo torotoro, to pọn rokoṣo. Ohun to ṣẹlẹ naa ko ṣee dakẹ si, ọkunrin yii ko le duro, o jade sita, awọn araale si ri i, ni wọn ba ni ọmọbinrin ọhun ni lọwọ ju.


Ṣugbọn boya ọmọbinrin naa ko fẹ ko ba oun lo pọ ni, baale ile naa ko si fẹẹ gbọ iru ẹ seti, n lo ba fipa ṣe kinni fọmọbinrin naa, lo ba gba ileewẹ lọ lẹyin ti ṣetan. Asiko to n wẹ lọwọ lọmọge gbe ororo kana, bo ṣe n jade bọ lati ileewẹ, to kọ ẹyin si ololufẹ rẹ yii ni ọmọge da ororo to gbona si i lẹyin, niṣe lẹyin naa si bo torotoro, to pọn rokoṣo. Ohun to ṣẹlẹ naa ko ṣee dakẹ si, ọkunrin yii ko le duro, o jade sita, awọn araale si ri i, ni wọn ba ni ọmọbinrin ọhun ni lọwọ ju. Wọn ni igba akọkọ kọ ree ti yoo gbiyanju lati ṣe ọrẹkunrin ẹ yii nijamba, wọn lo ti fẹẹ pa a ri to jẹ ori lo ko o yọ. Ṣugbọn nitori ọkunrin naa nifẹẹ rẹ lo ṣe tun pe e pada, ti wọn tun jọ n ba ere aniyan lọ. Ninu alaye ẹ to ṣe, ọmọbinrin yii sọ pe ọkunrin naa ti fẹran ko maa fipa ba oun lo pọ ju boun ba ti wa a lọ.


Wọn ni igba akọkọ kọ ree ti yoo gbiyanju lati ṣe ọrẹkunrin ẹ yii nijamba, wọn lo ti fẹẹ pa a ri to jẹ ori lo ko o yọ. Ṣugbọn nitori ọkunrin naa nifẹẹ rẹ lo ṣe tun pe e pada, ti wọn tun jọ n ba ere aniyan lọ. Ninu alaye ẹ to ṣe, ọmọbinrin yii sọ pe ọkunrin naa ti fẹran ko maa fipa ba oun lo pọ ju boun ba ti wa a lọ. O ni ohun to jẹ koun da sẹria fun un niyẹn.


O ni ohun to jẹ koun da sẹria fun un niyẹn.


Ipo adari ilu di wahala n’Ileṣha-Baruba, ọpọlọpọ eeyan lo fara pa

Stephen Ajagbe, Ilorin Ija nla kan bẹ silẹ l’Ọjọbọ, Tọsidee, ọsẹ yii, lagbegbe Gukonbu/Kpakotoru, niluu Ilesha-Baruba, nijọba ibilẹ Baruten, nipinlẹ Kwara, nitori iyansipo Alhaji Audi Ba’ase (Abiyeruma tilu Ilesha) gẹgẹ bii olori agbegbe Gukonbu/Kpakotoru. Agbegbe Moshi-Gbofan, niluu Yashikira, nijọba ibilẹ Baruten. ALAROYE gbọ pe Ọba ilu Ileṣha-Baruba, Ọjọgbọn Halidu Abubakar, lo yan an lati rọpo ẹni to wa nipo naa, ohun ti wọn lo fa a to fi ṣe bẹẹ ni pe iyẹn ko tẹle awọn aṣẹ rẹ. Eyi la gbọ pe ko dun mọ awọn eeyan kan ninu, to si mu ko di ija igboro laarin igun mejeeji. Bi wọn ṣe yọ ada, ọbẹ atawọn ohun ija oloro mi-in niyẹn, ti wọn si koju ija sira wọn. Alukoro ajọ NSCDC nipinlẹ Kwara, Babawale Zaid Afọlabi, ṣalaye pe awọn oṣiṣẹ aabo ẹni laabo ilu pẹlu awọn ọlọpaa ati ọtẹlẹmuyẹ lo lọọ pana aawọ to ṣuyọ naa.


Eyi la gbọ pe ko dun mọ awọn eeyan kan ninu, to si mu ko di ija igboro laarin igun mejeeji. Bi wọn ṣe yọ ada, ọbẹ atawọn ohun ija oloro mi-in niyẹn, ti wọn si koju ija sira wọn. Alukoro ajọ NSCDC nipinlẹ Kwara, Babawale Zaid Afọlabi, ṣalaye pe awọn oṣiṣẹ aabo ẹni laabo ilu pẹlu awọn ọlọpaa ati ọtẹlẹmuyẹ lo lọọ pana aawọ to ṣuyọ naa. O ni awọn alakooso ijọba ibilẹ tọrọ naa kan wa sibẹ lati pẹtu si araalu ki wọn gba alaafia laaye. Afọlabi ni ko sẹni to padanu ẹmi rẹ ninu rogbodiyan naa, ṣugbọn awọn eeyan fara pa, wọn si ti n gba itọju nilewosan.


O ni awọn alakooso ijọba ibilẹ tọrọ naa kan wa sibẹ lati pẹtu si araalu ki wọn gba alaafia laaye. Afọlabi ni ko sẹni to padanu ẹmi rẹ ninu rogbodiyan naa, ṣugbọn awọn eeyan fara pa, wọn si ti n gba itọju nilewosan.


Ẹsun ole ati biba dukia ijọba jẹ ni wọn tori ẹ mu awọn eleyii ni Kwara

Stephen Ajagbe, Ilorin Afurasi mẹrindinlọgbọn lo wa ni pampẹ ileeṣẹ aabo ẹni laabo ilu, NSCDC, nipinlẹ Kwara bayii, ẹsun ti wọn fi kan wọn ni jiji awọn waya ina ati biba dukia ijọba jẹ. Ọga agba NSCDC ni Kwara, Ọgbẹni Makinde Iskil Ayinla, ṣalaye ninu atẹjade kan ti Alukoro ajọ naa, Babawale Zaid Afọlabi, gbe sita l’Ọjọbọ, Tọsidee, ọsẹ yii, pe Ọjọruu, Wẹsidee, oun gba ipe lati ẹka to n fimu finlẹ nileeṣẹ NSCDC nipa bawọn ọbayeje naa ṣe lọ n ji ẹru ijọba ko lagbegbe Ararọmi, Akata Tankẹ, niluu Ilọrin. Ayinla ni loju ẹsẹ loun paṣẹ fawọn ikọ to n gbogun ti biba dukia ijọba jẹ lati tọpinpin awọn afurasi naa. O ni awọn pada le wọn de ibuba wọn, ṣugbọn mẹta lara awọn afurasi naa; Tanko, Bashir L.K ati Nafiu sa lọ, wọn si pa ọkada Bajaj ti wọn fi n jale atawọn waya ina ti wọn ti ji ko ti. Ileeṣẹ NSCDC ni awọn mu ẹni to gba awọn afurasi mẹta to sa lọ naa sile rẹ, Sulieman Abdullahi, pẹlu awọn afurasi mẹẹẹdọgbọn. Ayinla ni iwadii awọn fi han pe Suleiman, ẹni to n ṣe bii ẹni to n ṣa nnkan kiri lori aatan, lo ko awọn afurasi yooku sodi lati maa dọgbọn ṣe bii tiẹ, ti wọn si n ba awọn ohun amayedẹrun tijọba ṣe fun araalu jẹ, wọn si n ji wọn ko.


O ni awọn pada le wọn de ibuba wọn, ṣugbọn mẹta lara awọn afurasi naa; Tanko, Bashir L.K ati Nafiu sa lọ, wọn si pa ọkada Bajaj ti wọn fi n jale atawọn waya ina ti wọn ti ji ko ti. Ileeṣẹ NSCDC ni awọn mu ẹni to gba awọn afurasi mẹta to sa lọ naa sile rẹ, Sulieman Abdullahi, pẹlu awọn afurasi mẹẹẹdọgbọn. Ayinla ni iwadii awọn fi han pe Suleiman, ẹni to n ṣe bii ẹni to n ṣa nnkan kiri lori aatan, lo ko awọn afurasi yooku sodi lati maa dọgbọn ṣe bii tiẹ, ti wọn si n ba awọn ohun amayedẹrun tijọba ṣe fun araalu jẹ, wọn si n ji wọn ko. O ni igba tawọn lọọ yẹ ile Sulieman wo, awọn ba waya, maṣinni ti wọn fi n pọnbu omi mẹfa, ẹrọ amunawa kan, kọmputa alagbeeka mẹta, ọpọlọpọ foonu, agbada to n pese ina to n lo itansan oorun (Solar Panel) meji atawọn nnkan mi-in tawọn fura si pe wọn ji ko. O tẹsiwaju pe gbogbo ẹru naa ti wa ni olu ileeṣẹ awọn, idaniloju wa pe ọwọ yoo tẹ awọn afurasi to sa lọ. O waa ṣekilọ fawọn ọdọ lati ma lọwọ ninu iwa ọdaran nipa biba dukia ijọba jẹ tabi jiji ohun to yẹ ko jẹ anfaani fun araalu.


O ni igba tawọn lọọ yẹ ile Sulieman wo, awọn ba waya, maṣinni ti wọn fi n pọnbu omi mẹfa, ẹrọ amunawa kan, kọmputa alagbeeka mẹta, ọpọlọpọ foonu, agbada to n pese ina to n lo itansan oorun (Solar Panel) meji atawọn nnkan mi-in tawọn fura si pe wọn ji ko. O tẹsiwaju pe gbogbo ẹru naa ti wa ni olu ileeṣẹ awọn, idaniloju wa pe ọwọ yoo tẹ awọn afurasi to sa lọ. O waa ṣekilọ fawọn ọdọ lati ma lọwọ ninu iwa ọdaran nipa biba dukia ijọba jẹ tabi jiji ohun to yẹ ko jẹ anfaani fun araalu.


A maa gbẹsan iku awọn Fulani darandaran ti wọn pa nilẹ Ibo- Ẹgbẹ Miyetti Allah

Ẹgbẹ kan to n ṣoju fawọn Fulani darandaran ni Naijiria, Miyetti Allah Kautal Hore, ti parọwa sijọba atawọn agbofinro lati fiya to gbopọn jẹ gbogbo awọn to ṣakọlu sawọn Fulani darandaran lapa Guusu/Ila-Oorun ilẹ wa, wọn ni iwa ifẹmiṣofo lawọn to ṣakọlu ọhun hu, awọn si maa gbẹsan lara wọn. Ọjọbọ, Tọsidee yii, ni agbenusọ fẹgbẹ naa, Ọgbẹni Saleh Alhassan, sọrọ yii lasiko ifọrọwanilẹnuwo kan tileeṣẹ iweeroyin Punch ṣe fun un. Alhassan ni oun gboṣuba fun bawọn ṣọja ṣe ṣakọlu sawọn kan ti wọn pera wọn ni IPOB (Indigenous People of Biafra), ti wọn si mu ọkan lara awọn aṣaaju wọn, Kọmanda Ikonso, ati awọn mẹfa mi-in balẹ. O ni ko sorukọ mi-in toun maa pe awọn to n pa Fulani darandaran nilẹ Ibo ju afẹmiṣofo ẹda lọ, o lawọn naa ni wọn n lọọ dana sun awọn teṣan ọlọpaa, ọgba ẹwọn ati awọn ile ijọba kaakiri agbegbe ọhun. “Ta a ba ka a leni, eji, o ti ju aadọta awọn Fulani darandaran ti wọn pa lapa Guusu/Ila-Oorun orileede yii laarin oṣu kan pere, a lakọsilẹ rẹ, a si n ṣiro gbogbo bi wọn ṣe n pa wọn, a si maa ri i daju pe awọn Ibo apanilaya ti Nnamdi Kanu n ko kiri wọnyi jiya iwa buruku wọn, gbogbo ẹni kọọkan Fulani darandaran ti wọn pa la maa gbẹsan ẹ lara wọn. “Awọn eeyan yii ti gbagbe itan ni o, ko si daa bẹẹ.


O ni ko sorukọ mi-in toun maa pe awọn to n pa Fulani darandaran nilẹ Ibo ju afẹmiṣofo ẹda lọ, o lawọn naa ni wọn n lọọ dana sun awọn teṣan ọlọpaa, ọgba ẹwọn ati awọn ile ijọba kaakiri agbegbe ọhun. “Ta a ba ka a leni, eji, o ti ju aadọta awọn Fulani darandaran ti wọn pa lapa Guusu/Ila-Oorun orileede yii laarin oṣu kan pere, a lakọsilẹ rẹ, a si n ṣiro gbogbo bi wọn ṣe n pa wọn, a si maa ri i daju pe awọn Ibo apanilaya ti Nnamdi Kanu n ko kiri wọnyi jiya iwa buruku wọn, gbogbo ẹni kọọkan Fulani darandaran ti wọn pa la maa gbẹsan ẹ lara wọn. “Awọn eeyan yii ti gbagbe itan ni o, ko si daa bẹẹ. Wọn ti gbagbe ba a ṣe daabo bo ẹmi awọn Ibo nilẹ Hausa lasiko ogun abẹle, tawọn waa n pa awọn eeyan tiwa lasiko yii. Aṣiṣe nla gbaa ni wọn ṣe. Gbogbo igbesẹ to ba yẹ ka gbe la maa gbe lati gbẹsan pipa ti wọn pa awọn eeyan wa, iba jẹ igbesẹ ofin tabi ti aṣa.” Bẹẹ lọkunrin naa sọ.


Wọn ti gbagbe ba a ṣe daabo bo ẹmi awọn Ibo nilẹ Hausa lasiko ogun abẹle, tawọn waa n pa awọn eeyan tiwa lasiko yii. Aṣiṣe nla gbaa ni wọn ṣe. Gbogbo igbesẹ to ba yẹ ka gbe la maa gbe lati gbẹsan pipa ti wọn pa awọn eeyan wa, iba jẹ igbesẹ ofin tabi ti aṣa.” Bẹẹ lọkunrin naa sọ.


Ko saaye fun iwọde ‘Oodua Nation’ nipinlẹ Ogun-Ọlọpaa

Adefunkẹ Adebiyi, Abẹokuta Kọmandi ọlọpaa ipinlẹ Ogun ti kilọ fawọn eeyan to wa nidii iwọde nitori Ilẹ Olominira Oduduwa, Oodua Nation, eyi ti wọn fẹẹ ṣe lọjọ Abamẹta, Satide, ọjọ kin-in-ni, oṣu karun-un, ọdun 2021 yii, lati ma ṣe ohun to jọ bẹẹ rara, wọn ni ko saaye iru ẹ mọ nipinlẹ Ogun. Alẹ Ọjọbọ, ọjọ kọkandinlọgbọn, oṣu kẹrin yii, ni DSP Abimbọla Oyeyẹmi, Alukoro ọlọpaa nipinlẹ Ogun, fi atẹjade kan sita, nibi to ti ṣalaye pe bawọn kan ti wọn n pariwo ‘Oduduwa Republic’ ṣe n ṣewọde kaakiri awọn ibi kan nipinlẹ yii ko tẹ ileeṣẹ ọlọpaa lọrun. O ni ipaya ni iwọde naa n ko ba ọpọlọpọ eeyan, bẹẹ awọn to n ṣewọde yii ko yee ṣe e, wọn tilẹ tun ti n pete omi-in lọjọ Satide bayii. Oyeyẹmi ṣalaye pe loootọ ni pe ẹtọ awọn eeyan ni lati fi ero ọkan wọn han, o ni ṣugbọn kikọja aala ti wọn mu mọ ọn, eyi to n fa ipalara fawọn eeyan mi-in ni ọlọpaa ko fẹ. O ni lọjọ kọkanlelogun, oṣu kẹta, ọdun 2021 yii, awọn to n beere Ilẹ Olominira Oduduwa yii ṣe iwọde ni Iṣara Rẹmọ, nibi ti wọn ti di awọn oju ọna marosẹ pa, ti wọn si da sunkẹrẹ-fakẹrẹ ọkọ silẹ, to bẹẹ tawọn eeyan ko le rin bo ṣe wu wọn mọ latari iwọde ọhun. Bẹẹ naa lo ni wọn tun ṣe iwọde mi-in ni Ṣagamu lọjọ kẹrindinlogun, oṣu kẹrin yii, to jẹ wọn tiẹ fẹẹ kọ lu wọn ni teṣan ọlọpaa Ṣagamu, beẹ awọn ọlọpaa naa ko ṣe nnkan kan fun wọn.


Oyeyẹmi ṣalaye pe loootọ ni pe ẹtọ awọn eeyan ni lati fi ero ọkan wọn han, o ni ṣugbọn kikọja aala ti wọn mu mọ ọn, eyi to n fa ipalara fawọn eeyan mi-in ni ọlọpaa ko fẹ. O ni lọjọ kọkanlelogun, oṣu kẹta, ọdun 2021 yii, awọn to n beere Ilẹ Olominira Oduduwa yii ṣe iwọde ni Iṣara Rẹmọ, nibi ti wọn ti di awọn oju ọna marosẹ pa, ti wọn si da sunkẹrẹ-fakẹrẹ ọkọ silẹ, to bẹẹ tawọn eeyan ko le rin bo ṣe wu wọn mọ latari iwọde ọhun. Bẹẹ naa lo ni wọn tun ṣe iwọde mi-in ni Ṣagamu lọjọ kẹrindinlogun, oṣu kẹrin yii, to jẹ wọn tiẹ fẹẹ kọ lu wọn ni teṣan ọlọpaa Ṣagamu, beẹ awọn ọlọpaa naa ko ṣe nnkan kan fun wọn. Bo ṣe tun di ọjọ kẹẹẹdọgbọn, oṣu kẹrin, kan naa ni wọn tun gbe iwọde mi-in kalẹ ni Ajuwọn, nigba tawọn ọlọpaa si da wọn lẹkun pe ki wọn yee pin iwe to le da ọtẹ silẹ lọjọ naa, o ni niṣe ni wọn bẹrẹ si i juko mọ awọn ọlọpaa naa atawọn agbofinro yooku to da wọn lẹkun, bẹẹ ni wọn n fi wọn ṣe yẹyẹ. Ẹgbẹ yii kan naa ni wọn lo tun fẹẹ ṣewọde ẹlẹẹkẹrin lọjọ Satide yii, Alukoro sọ pe iṣẹ kekere kọ lawọn ọlọpaa n ṣe lati ma ṣe jẹ kawọn ọmọọta gba iwọde naa mọ wọn lọwọ nigba ti wọn ṣe mẹta akọkọ. O ni awọn ko ni i kawọ gbera kawọn kan maa fi ẹgbẹ wọn da wahala silẹ tabi tẹ ofin loju.


Bo ṣe tun di ọjọ kẹẹẹdọgbọn, oṣu kẹrin, kan naa ni wọn tun gbe iwọde mi-in kalẹ ni Ajuwọn, nigba tawọn ọlọpaa si da wọn lẹkun pe ki wọn yee pin iwe to le da ọtẹ silẹ lọjọ naa, o ni niṣe ni wọn bẹrẹ si i juko mọ awọn ọlọpaa naa atawọn agbofinro yooku to da wọn lẹkun, bẹẹ ni wọn n fi wọn ṣe yẹyẹ. Ẹgbẹ yii kan naa ni wọn lo tun fẹẹ ṣewọde ẹlẹẹkẹrin lọjọ Satide yii, Alukoro sọ pe iṣẹ kekere kọ lawọn ọlọpaa n ṣe lati ma ṣe jẹ kawọn ọmọọta gba iwọde naa mọ wọn lọwọ nigba ti wọn ṣe mẹta akọkọ. O ni awọn ko ni i kawọ gbera kawọn kan maa fi ẹgbẹ wọn da wahala silẹ tabi tẹ ofin loju. Iyẹn lo fi ni kawọn obi, alagbatọ ati ẹni gbogbo to ba fẹran alaafia, kilọ fawọn ọmọ wọn, pe wọn ko gbọdọ lọwọ si iwọde Ilẹ Olominira Oduduwa ti wọn tun fẹẹ ṣe yii, nitori kọmandi ọlọpaa ko fọwọ si i. Wọn kilọ fawọn olori ẹgbẹ atawọn to n ṣonigbọwọ awọn iwọde naa pe ki wọn fi mọ bẹẹ, ki wọn ma jẹ ki eyi ti wọn tun n gbero ẹ yii waye rara.


Iyẹn lo fi ni kawọn obi, alagbatọ ati ẹni gbogbo to ba fẹran alaafia, kilọ fawọn ọmọ wọn, pe wọn ko gbọdọ lọwọ si iwọde Ilẹ Olominira Oduduwa ti wọn tun fẹẹ ṣe yii, nitori kọmandi ọlọpaa ko fọwọ si i. Wọn kilọ fawọn olori ẹgbẹ atawọn to n ṣonigbọwọ awọn iwọde naa pe ki wọn fi mọ bẹẹ, ki wọn ma jẹ ki eyi ti wọn tun n gbero ẹ yii waye rara.


Iyabọ Ojo ati Princess ṣewọde lọ si Panti, wọn lawọn ọlọpaa ko gbọdọ tu Baba Ijẹṣa silẹ

Faith Adebọla, Eko Gbajugbaja oṣere-binrin onitiata ilẹ wa, Iyabọ Ojo, alawada oṣere ẹlẹgbẹ ẹ mi-in, Damilọla Adekọya ti ọmọ ti wọn ni Baba Ijẹṣa fipa ba lo pọ wa lọdọ rẹ, atawọn ololufẹ wọn lọọ ṣewọde lagọọ ọlọpaa to wa ni Panti, ni Yaba, laaarọ Ọjọbọ, Tọsidee yii, wọn lawọn o ni i gba kawọn ọlọpaa tu ọkunrin naa silẹ, tabi ki wọn gba beeli rẹ, afi to ba foju bale-ẹjọ. Ninu fọran fidio kan tobinrin naa gbe sori ẹrọ ayelujara instagiraamu rẹ, tagbara-tagbara lo fi n pariwo pe ko saaye fun ojooro tabi magomago ninu iwadii tawọn ọlọpaa lawọn n ṣe lori ẹsun ifipabanilopọ ti wọn fi kan Baba Ijẹṣa, wọn gbọdọ fẹsẹ ofin tọ ọ bo ṣe yẹ ni. Lara ọrọ t’Iyabọ Ojo sọ niwaju ẹka ileeṣẹ awọn ọlọpaa ọtẹlẹmuyẹ to wa ni Panti ni pe awọn ti n hu u gbọ pe awọn ọlọpaa fẹẹ tu Baba Ijẹṣa silẹ lọjọ Furaidee yii, wọn ni iwa abosi lawọn agbofinro fẹẹ hu yẹn. Iyabọ Ojo tun sọ pe oun le ṣẹlẹrii ta ko Baba Ijẹṣa nile-ẹjọ tori oun mọ awọn iwakiwa to kun ọwọ afurasi ọdaran naa. “A ti wa ni Panti, a wa nibi, a o ti i kuro. A o ni i jẹ ki wọn fun Baba Ijẹṣa ni beeli.


Iyabọ Ojo tun sọ pe oun le ṣẹlẹrii ta ko Baba Ijẹṣa nile-ẹjọ tori oun mọ awọn iwakiwa to kun ọwọ afurasi ọdaran naa. “A ti wa ni Panti, a wa nibi, a o ti i kuro. A o ni i jẹ ki wọn fun Baba Ijẹṣa ni beeli. A maa jọ fa a ni, a o ni i gba.” Lẹyin eyi ni Iyabọ Ojo tun gbe fidio mi-in sori ikanni rẹ, nibi toun ati awọn ọjẹwẹwẹ onitiata kan atawọn ololufẹẹ wọn ti jokoo sile Iyabọ lẹyin ti wọn kuro ni Panti. Iyabọ sọrọ nibẹ pe gbogbo ohun to ba gba lawọn maa fun un, o ni niṣe loun n reti kawọn eeyan ti awọn lẹyin, tori awọn o fẹ iru eeyan to n ṣe palapala bẹẹ lagbo awọn onitiata.


A maa jọ fa a ni, a o ni i gba.” Lẹyin eyi ni Iyabọ Ojo tun gbe fidio mi-in sori ikanni rẹ, nibi toun ati awọn ọjẹwẹwẹ onitiata kan atawọn ololufẹẹ wọn ti jokoo sile Iyabọ lẹyin ti wọn kuro ni Panti. Iyabọ sọrọ nibẹ pe gbogbo ohun to ba gba lawọn maa fun un, o ni niṣe loun n reti kawọn eeyan ti awọn lẹyin, tori awọn o fẹ iru eeyan to n ṣe palapala bẹẹ lagbo awọn onitiata.


Banki apapọ ilẹ wa yọ awọn alakooso First Bank nipo

Nitori bi wọn ṣe fun ọga agba First Bank, Adeṣọla Adeduntan, ni iwe ‘waa wi tẹnu ẹ, ti wọn si tun papa da a duro lẹnu iṣẹ lai tẹle ilana to yẹ, ileeṣẹ banki apapọ ilẹ wa, CBN, ti da gbogbo awọn ọga agba to n mojuto awọn okoowo First Bank ati banki yii duro. Ninu awọn adari banki yii tọrọ kan ni Alaga to n mojuto okoowo banki naa, Ọba Otudẹkọ, bakan naa ni Oloye Ibukun Awoṣika ti oun jẹ alaga banki ọhun atawọn mi-in. Yatọ si eyi, banki apapọ ilẹ wa ni bi bi wọn ṣe yan awọn lọgaalọgaa kan nileeṣẹ naa ko bojumu, bẹẹ lo lodi sofin. Bakan naa ni ọga agba fun banki apapọ ilẹ wa, Godwin Emefiele, paṣẹ pe ki wọn da ọga agba banki naa ti wọn yọ nipo pada lẹyẹ-o-sọka.


EFCC gba mọto mejidinlogun lọwọ awọn ọmọ  ‘Yahoo’ ti wọn mu l’Abẹokuta

Adefunkẹ Adebiyi, Abẹokuta Ko din ni eeyan mẹtalelọgbọn (33) ti wọn ko niṣẹ meji ju Yahoo ṣiṣẹ lọ, ti ọwọ ajọ EFCC to n ri si ẹsun jibiti, ba l’Abẹokuta bayii. Mọto ayọkẹlẹ mejidinlogun si wa lara ẹru ofin ti wọn ri gba lọwọ wọn. Ọjọbọ, ọjọ kọkandinlọgbọn, oṣu kẹrin yii, ni aṣiri awọn tọwọ ba naa tu, nigba ti Agbẹnusọ EFCC, Wilson Uwujaren, fi atẹjade sita pẹlu orukọ awọn eeyan naa ati fọto wọn. Awọn ti wọn mu naa ni: Sọdiq Kotoyẹ, Lawal Sọfiu, Abiọla Gabriel, Olufowobi Adeniyi, Lateef Taiwo, Oyebasi Damilọla, Oluwatoyin Awonuga, Akinbọde Azeez, Kayọde Victor, Sulaimọn Abdullahi, Adekọna Tọlani, Babatunde Rotimi, Oduwọle Ọlatokunbọ, Fatai Habeeb, Fashọla Pẹlumi, Obitokun Olugbade, Atẹwọjaye Oluwadamilare, Fawaz Calfos,Ọbadina Tobi, Eugushi Mumuni, Ehis Hopkins, Kọlawọle Bankọle ati Balogun Tọheeb. Awọn yooku ni: Alaka Ismail, Adebọwale Babatunde, Yusuf Ajibọla, Adeoye Hammed, Ọmọlayọ Odutọla, Musbaudeen Azeez, Anifowoshe Bamidele, Habeeb Ibrahim, Ọladimeji Ọdunayọ ati Ọpatọla Malik Sunday. Awọn adugbo bii Adigbẹ, Oloke, Ibara Housing ati Idi-Ori, l’Abẹokuta ni wọn ti mu awọn onijibiti ori ayelujara naa.


Awọn ti wọn mu naa ni: Sọdiq Kotoyẹ, Lawal Sọfiu, Abiọla Gabriel, Olufowobi Adeniyi, Lateef Taiwo, Oyebasi Damilọla, Oluwatoyin Awonuga, Akinbọde Azeez, Kayọde Victor, Sulaimọn Abdullahi, Adekọna Tọlani, Babatunde Rotimi, Oduwọle Ọlatokunbọ, Fatai Habeeb, Fashọla Pẹlumi, Obitokun Olugbade, Atẹwọjaye Oluwadamilare, Fawaz Calfos,Ọbadina Tobi, Eugushi Mumuni, Ehis Hopkins, Kọlawọle Bankọle ati Balogun Tọheeb. Awọn yooku ni: Alaka Ismail, Adebọwale Babatunde, Yusuf Ajibọla, Adeoye Hammed, Ọmọlayọ Odutọla, Musbaudeen Azeez, Anifowoshe Bamidele, Habeeb Ibrahim, Ọladimeji Ọdunayọ ati Ọpatọla Malik Sunday. Awọn adugbo bii Adigbẹ, Oloke, Ibara Housing ati Idi-Ori, l’Abẹokuta ni wọn ti mu awọn onijibiti ori ayelujara naa. Agbẹnusọ EFCC sọ pe olobo lo ta awọn lori iwa tawọn ọmọ naa n hu, eyi ti i ṣe iwa ọdaran to lodi sofin. Yatọ si mọto ayọkẹlẹ mejidinlogun ti wọn ri gba lọwọ wọn, awọn foonu oriṣiiriṣii, kọmputa agbeletan atawọn iwe ti wọn fi n lu jibiti ọlọkan-o-jọkan ni wọn tun ba lọwọ wọn bi Uwujaren ṣe sọ. Bi kootu ba ti bẹrẹ iṣẹ pada, awọn afurasi naa yoo balẹ sibẹ gẹgẹ bi ajọ EFCC ṣe wi.


Agbẹnusọ EFCC sọ pe olobo lo ta awọn lori iwa tawọn ọmọ naa n hu, eyi ti i ṣe iwa ọdaran to lodi sofin. Yatọ si mọto ayọkẹlẹ mejidinlogun ti wọn ri gba lọwọ wọn, awọn foonu oriṣiiriṣii, kọmputa agbeletan atawọn iwe ti wọn fi n lu jibiti ọlọkan-o-jọkan ni wọn tun ba lọwọ wọn bi Uwujaren ṣe sọ. Bi kootu ba ti bẹrẹ iṣẹ pada, awọn afurasi naa yoo balẹ sibẹ gẹgẹ bi ajọ EFCC ṣe wi.


Awọn Fulani yii maa n ṣe bii darandaran lọsan-an, wọn maa n da awọn eeyan lona lalẹ

Ọlawale Ajao, Ibadan Afurasi ọdaran mọkanla lọwọ ikọ eleto aabo ipinlẹ Ọyọ, Amọtẹkun, fijilante atawọn OPC tẹ lọjọ kejidinlọgbọn, oṣu kẹrin, ọdun 2021, ti i ṣe Ọjọbọ, Tọsidee, ọsẹ yii. Mẹfa ninu awọn afurasi ọdaran ọhun ni wọn mu fun ẹsun idigunjale lagbegbe Ṣaki, nigba ti ọwọ tẹ awọn marun-un yooku fun ẹsun kan naa lagbegbe Okeho, nijọba ibilẹ Kajọla. Iran Fulani ni wọn pe awọn mọkọọkanla. Meji ninu wọn paapaa lo si jẹ tẹgbọn-taburo, ọmọ iya ọmọ baba. Nigba to n ṣalaye bi awọn Amọtẹkun, OPC atawọn fijilante ṣe mu awọn ikọ adigunjale ẹlẹni mẹfa lagbegbe Ṣaki, Ajagun-fẹyinti Ọlayinka Ọlayanju ti i ṣe oludari ikọ Amọtẹkun ni ipinlẹ Ọyọ fidi ẹ mulẹ pe “Agbẹ ọlọsin maaluu ni gbogbo aye mọ awọn eeyan naa si, ṣugbọn adigunjale ni wọn, nitori wọn kan fi maaluu ti wọn n da kiri lọsan-an ṣe bojuboju lasan ni, bo ba ti di aajin oru ni wọn yoo dihamọra pẹlu ibọn lati maa ja awọn ero inu ọkọ lole loju popo. “Maaluu ọhun naa ni wọn n da kiri ti awọn oṣiṣẹ wa (ẹṣọ Amọtẹkun) fi ka wọn mọ ibi ti wọn ti n da awọn arinrinajo lọna loju titi pẹlu ibọn atawọn nnkan ija oloro mi-in, ta a si mu wọn pẹlu atilẹyin awọn OPC atawọn fijilante agbegbe yẹn.


Meji ninu wọn paapaa lo si jẹ tẹgbọn-taburo, ọmọ iya ọmọ baba. Nigba to n ṣalaye bi awọn Amọtẹkun, OPC atawọn fijilante ṣe mu awọn ikọ adigunjale ẹlẹni mẹfa lagbegbe Ṣaki, Ajagun-fẹyinti Ọlayinka Ọlayanju ti i ṣe oludari ikọ Amọtẹkun ni ipinlẹ Ọyọ fidi ẹ mulẹ pe “Agbẹ ọlọsin maaluu ni gbogbo aye mọ awọn eeyan naa si, ṣugbọn adigunjale ni wọn, nitori wọn kan fi maaluu ti wọn n da kiri lọsan-an ṣe bojuboju lasan ni, bo ba ti di aajin oru ni wọn yoo dihamọra pẹlu ibọn lati maa ja awọn ero inu ọkọ lole loju popo. “Maaluu ọhun naa ni wọn n da kiri ti awọn oṣiṣẹ wa (ẹṣọ Amọtẹkun) fi ka wọn mọ ibi ti wọn ti n da awọn arinrinajo lọna loju titi pẹlu ibọn atawọn nnkan ija oloro mi-in, ta a si mu wọn pẹlu atilẹyin awọn OPC atawọn fijilante agbegbe yẹn. “Orukọ awọn mẹfẹẹfa ni Awali Atine, Ibrahim Abu, Shuaib Balau, Ibrahim Musa pẹlu awọn tẹgbọn-taburo kan ti wọn n jẹ Abdullahi Masika ati Umar Aliu Masika “A ti fa gbogbo wọn le ọlọpaa lọwọ pẹlu awọn ibọn ti wọn fi n jale, ati owo ta a ka mọ wọn lọwọ pẹlu maaluu mẹtalelọgọsana-an (183) ti wọn fi n ṣe bojuboju ki gbogbo aye le ro pe ọmọluabi eeyan ni wọn”. O fi kun un pe lanaa yii kan naa lọwọ tẹ awọn maraarun ti wọn mu lagbegbe Okeho, ati pe awọn arufin mọkọọkanla ọhun ti wa lahaamọ awọn agbofinro fun ẹkunrẹrẹ iwadii ati igbesẹ to ba tun kan lẹyin naa.


“Orukọ awọn mẹfẹẹfa ni Awali Atine, Ibrahim Abu, Shuaib Balau, Ibrahim Musa pẹlu awọn tẹgbọn-taburo kan ti wọn n jẹ Abdullahi Masika ati Umar Aliu Masika “A ti fa gbogbo wọn le ọlọpaa lọwọ pẹlu awọn ibọn ti wọn fi n jale, ati owo ta a ka mọ wọn lọwọ pẹlu maaluu mẹtalelọgọsana-an (183) ti wọn fi n ṣe bojuboju ki gbogbo aye le ro pe ọmọluabi eeyan ni wọn”. O fi kun un pe lanaa yii kan naa lọwọ tẹ awọn maraarun ti wọn mu lagbegbe Okeho, ati pe awọn arufin mọkọọkanla ọhun ti wa lahaamọ awọn agbofinro fun ẹkunrẹrẹ iwadii ati igbesẹ to ba tun kan lẹyin naa.


Baba Ijẹṣa ko fipa ba ọmọ ọdun merinla lọ pọ, o kan fọwọ pa a lara lasan ni-Ọlọpaa

Bi gbogbo nnkan ba lọ bo ṣe yẹ, ileeṣẹ ọlọpaa ilẹ wa sọ pe o ṣee ṣe ki awọn da oṣere ilẹ wa to ti wa lakata wọn ti wọn mu fun ẹsun ifipa ba ni lo pọ, Ọlanrewaju James Omiyinka ti gbogbo eeyan mọ si Baba Ijẹṣa silẹ. Eyi ko sẹyin bi ileeṣẹ eto idajọ ilẹ wa ṣe wa lẹnu iyanṣẹlodi, eyi ti ko ni i fawọn lanfaani lati gbe e lọ sile-ẹjọ. Niwọn igba ti awọn ko si ti lanfaani lati tọju rẹ sọdọ fun ọjọ gbọgbọrọ bẹẹ labẹ ofin, o di dandan ki awọn gba beeli rẹ, ko maa lọ sile. Bo tilẹ jẹ pe Alukoro ọlọpaa ipinlẹ Eko, Muyiwa Adejọbi, ti kọkọ sọ pe awọn ri i pe loootọ ni Baba Ijẹṣa ṣe ọmọbinrin naa niṣekuṣe nigba ti wọn kọkọ mu un ni ọjọ Iṣẹgun to kọja, ṣugbọn ni bayii, agbẹnusọ naa sọ pe Baba Ijẹṣa ko ba ọmọ naa lo pọ, o kan fọwọ pa a lara ni ninu ẹrọ aṣofofo to yaworan naa. Niwọn igba ti ẹri ibalopọ ko ti waye, awọn ko le sọ pe o fipa ba a lo pọ. Bakan naa ni wọn sọ pe ẹsun fifipa ba ọmọ naa lo pọ lọdun meje sẹyin ko ṣee tẹle, nitori awọn obi ọmọ yii ko waa fi to awọn leti lasiko naa.


Awọn Fulani yii lo wa nidii gbogbo ijinigbe to waye nipinlẹ Ogun laipẹ yii

Adefunkẹ Adebiyi, Abẹokuta Babuga Abubakar, Umar Usman ati Mohammed Bello, awọn ajinigbe mẹta ti wọn ko awọn eeyan Ayetoro, Ọlọrunda ati Imẹkọ si wahala loṣu to kọja yii niyẹn. Awọn ni wọn ji akẹkọọ meji ọmọ O.A U gbe, wọn ji dokita ati nọọsi lọna Abẹokuta s’Imẹkọ, wọn si tun gbe iya kan, Yẹmi Ojẹdapọ, ni abule Olodo, ẹni ti wọn pa nitori wọn lo da awọn mọ nigba tawọn ji i gbe sa lọ. Kọmandi ọlọpaa to wa ni Eleweeran, l’Abẹokuta, ni wọn ti foju awọn ajinigbe naa han l’Ọjọruu, Wẹsidee, ọjọ kejidinlọgbọn, oṣu kẹrin, lẹyin ti ọwọn tẹ wọn. Bo tilẹ jẹ pe wọn ko gbọ ede mi-in ju ede Fulfude ti i ṣe ti Fulani ti wọn jẹ lọ, ti awọn mi-in si n sọ Hausa ninu wọn, sibẹ, wọn jẹwọ, awọn ogbufọ to gbọ ede Hausa si n tu u si ede Yoruba ati Geesi fawọn akọroyin, eyi ti ALAROYE naa wa ninu wọn. Awọn mẹtẹẹta yii jẹwọ pe lọjọ kẹrinla, oṣu kẹta, ọdun 2021, awọn ji awọn akẹkọọ obinrin meji gbe lagbegbe Ayetoro, iyẹn awọn ọmọ ileewe Yunifasiti Ọlabisi Ọnabanjọ. Eyi to n jẹ Abubakar Babuga, ẹni ogoji ọdun, ṣalaye pe ki i ṣe awọn akẹkọọ yii lawọn fẹẹ ji gbe lọjọ naa, o ni obinrin to n ta kaadi ipe lọpọ yanturu nitosi ibẹ lawọn wa lọ, nigba tawọn ko ri iyẹn gbe lawọn gbe awọn akẹkọọ meji naa.


Bo tilẹ jẹ pe wọn ko gbọ ede mi-in ju ede Fulfude ti i ṣe ti Fulani ti wọn jẹ lọ, ti awọn mi-in si n sọ Hausa ninu wọn, sibẹ, wọn jẹwọ, awọn ogbufọ to gbọ ede Hausa si n tu u si ede Yoruba ati Geesi fawọn akọroyin, eyi ti ALAROYE naa wa ninu wọn. Awọn mẹtẹẹta yii jẹwọ pe lọjọ kẹrinla, oṣu kẹta, ọdun 2021, awọn ji awọn akẹkọọ obinrin meji gbe lagbegbe Ayetoro, iyẹn awọn ọmọ ileewe Yunifasiti Ọlabisi Ọnabanjọ. Eyi to n jẹ Abubakar Babuga, ẹni ogoji ọdun, ṣalaye pe ki i ṣe awọn akẹkọọ yii lawọn fẹẹ ji gbe lọjọ naa, o ni obinrin to n ta kaadi ipe lọpọ yanturu nitosi ibẹ lawọn wa lọ, nigba tawọn ko ri iyẹn gbe lawọn gbe awọn akẹkọọ meji naa. Bakan naa ni wọn ṣalaye pe lọjọ keje, oṣu kẹrin, ọdun yii, lawọn gbe dokita ati nọọsi labule Olubọ, loju ọna Abẹokuta Imẹkọ. Ni ti Abilekọ Yẹmi Ọjẹdapọ, wọn ni Muhammed Bello lo pe awọn yooku pe kawọn waa ji i gbe, oun naa lo si ṣeto bawọn ṣe pa a nigba to mọ pe obinrin naa da oun atawọn yooku mọ. Koda, foonu ti wọn fi n pe ẹbi awọn ti wọn ji gbe pe ki wọn mowo wa ṣi wa lọwọ wọn nigba ti awọn ọlọpaa mu wọn laipẹ yii, wọn ṣẹṣẹ gba a lọwọ wọn lẹyin tọwọ ba wọn ni.


Bakan naa ni wọn ṣalaye pe lọjọ keje, oṣu kẹrin, ọdun yii, lawọn gbe dokita ati nọọsi labule Olubọ, loju ọna Abẹokuta Imẹkọ. Ni ti Abilekọ Yẹmi Ọjẹdapọ, wọn ni Muhammed Bello lo pe awọn yooku pe kawọn waa ji i gbe, oun naa lo si ṣeto bawọn ṣe pa a nigba to mọ pe obinrin naa da oun atawọn yooku mọ. Koda, foonu ti wọn fi n pe ẹbi awọn ti wọn ji gbe pe ki wọn mowo wa ṣi wa lọwọ wọn nigba ti awọn ọlọpaa mu wọn laipẹ yii, wọn ṣẹṣẹ gba a lọwọ wọn lẹyin tọwọ ba wọn ni. Lọjọ yii kan naa ni wọn ṣafihan awọn to ji Olori ilu Imọpẹ, n’Ijẹbu-Igbo, gbe, iyẹn Oloye Tajudeen Ọmọtayọ. Ogunjọ, oṣu kẹta, ni wọn ji baba naa gbe, miliọnu lọna ọgọrun-un kan naira la si gbọ pe wọn gba ki wọn too fi i silẹ. Awọn to wa nidii ijinigbe eyi ni: Nura Bello, ọmọ ọdun mọkanlelogun (21) ati Abubakar Bello Amọdu, ẹni ọdun mẹrindinlọgbọn(26)


Lọjọ yii kan naa ni wọn ṣafihan awọn to ji Olori ilu Imọpẹ, n’Ijẹbu-Igbo, gbe, iyẹn Oloye Tajudeen Ọmọtayọ. Ogunjọ, oṣu kẹta, ni wọn ji baba naa gbe, miliọnu lọna ọgọrun-un kan naira la si gbọ pe wọn gba ki wọn too fi i silẹ. Awọn to wa nidii ijinigbe eyi ni: Nura Bello, ọmọ ọdun mọkanlelogun (21) ati Abubakar Bello Amọdu, ẹni ọdun mẹrindinlọgbọn(26)


Nitori eto abo ti ko daa, awọn alaṣẹ ti ileewe Poli pa l’Ogun

Adefunkẹ Adebiyi,Abẹokuta Ileewe Gbogboniṣe Gateway, to wa ni Ṣapade, nipinlẹ Ogun, ko si ni ṣiṣi bayii, wọn ti i pa gbọingbọin ni. Niṣe ni wọn ni kawọn akẹkọọ maa lọ sile awọn obi wọn kia, eyi ki i ṣe nitori nnkan meji, nitori eto aabo to mẹhẹ ni. Ohun ti a gbọ ni pe niṣe lawọn alaṣẹ ileewe naa so idanwo to yẹ ki wọn ṣe kọ, wọn ni awọn akẹkọọ ki yoo ṣe e afi ti eto aabo ba nipọn si i, ti awọn si pe wọn pada. Ole jija ati ifipabanilopọ ti wọn lo n ṣẹlẹ nileewe naa lẹnu ọjọ mẹta yii ni wọn lo n ṣẹlẹ nileewe naa, eyi lo si fa a tawọn alaṣẹ ibẹ ṣe ni kawọn akẹkọọ naa maa lọ sile wọn. Ninu atẹjade ti wọn fi sita lọjọ kejidinlọgbọn, oṣu kẹrin, ọdun 2021, ni wọn ti sọ pe kawọn akẹkọọ maa lọ sile awọn obi wọn bi iṣẹ ọjọ naa ba ti n pari, wọn lẹni ti ko ba pada sile rẹ n mọ-ọn-mọ fi ara rẹ sinu ewu ni. Adele to n ri si igbaniwọle nileewe naa, Ọgbẹni J.O Popọla, paṣẹ fawọn akẹkọọ pe ile awọn obi ni ki kaluku wọn pada si, ki ẹnikẹni ma ṣe loun n duro nile toun n gbe gẹgẹ bii akẹkọọ, nitori bi ohunkohun ba ṣẹlẹ, ko ni ọwọ ileewe naa ninu rara o. Awọn fijilante meji ni wọn tilẹ ni ọwọ ti tẹ lori ohun to n ṣẹlẹ lagbegbe ileewe yii, wọn ni ọwọ wọn ko mọ.


Ole jija ati ifipabanilopọ ti wọn lo n ṣẹlẹ nileewe naa lẹnu ọjọ mẹta yii ni wọn lo n ṣẹlẹ nileewe naa, eyi lo si fa a tawọn alaṣẹ ibẹ ṣe ni kawọn akẹkọọ naa maa lọ sile wọn. Ninu atẹjade ti wọn fi sita lọjọ kejidinlọgbọn, oṣu kẹrin, ọdun 2021, ni wọn ti sọ pe kawọn akẹkọọ maa lọ sile awọn obi wọn bi iṣẹ ọjọ naa ba ti n pari, wọn lẹni ti ko ba pada sile rẹ n mọ-ọn-mọ fi ara rẹ sinu ewu ni. Adele to n ri si igbaniwọle nileewe naa, Ọgbẹni J.O Popọla, paṣẹ fawọn akẹkọọ pe ile awọn obi ni ki kaluku wọn pada si, ki ẹnikẹni ma ṣe loun n duro nile toun n gbe gẹgẹ bii akẹkọọ, nitori bi ohunkohun ba ṣẹlẹ, ko ni ọwọ ileewe naa ninu rara o. Awọn fijilante meji ni wọn tilẹ ni ọwọ ti tẹ lori ohun to n ṣẹlẹ lagbegbe ileewe yii, wọn ni ọwọ wọn ko mọ. Ṣugbọn Alukoro ọlọpaa nipinlẹ Ogun, DSP Abimbọla Oyeyẹmi, sọ pe eto aabo ko ti i buru debi ti wọn yoo maa ti ileewe pa, ti wọn yoo maa ni kawọn akẹkọọ maa lọ sile. O ni boya o ni idi mi-in ti wọn fi ni kawọn ọmọ maa lọ sile ni.


Ṣugbọn Alukoro ọlọpaa nipinlẹ Ogun, DSP Abimbọla Oyeyẹmi, sọ pe eto aabo ko ti i buru debi ti wọn yoo maa ti ileewe pa, ti wọn yoo maa ni kawọn akẹkọọ maa lọ sile. O ni boya o ni idi mi-in ti wọn fi ni kawọn ọmọ maa lọ sile ni.


‘Ọmọ ti wọn fi ṣe mi laaanu nigba tọmọ mi ku ni Baba Ijẹṣa fipa ba lo pọ’

Faith Adebọla Pẹlu bi iwadii tawọn ọlọpaa n ṣe lori ẹsun biba ọmọde ṣeṣekuṣe ati ifipabanilopọ ti wọn fi kan gbajugbaja oṣere onitiata ilẹ wa nni, Ọlanrewaju James Omiyinka tawọn eeyan mọ si Baba Ijẹṣa, ṣe n lọ lọwọ, ọpọ aṣiri lo n tu sita nipa bi iṣẹlẹ naa ṣe waye, ati bi ọkunrin naa ṣe ja awọn ololufẹ rẹ kulẹ. Oṣere-binrin alawada kan, Damilọla Adekọya, ti inagijẹ rẹ n jẹ Princess, lo ṣalaye ninu fọran fidio kan to n ja ranyin lori atẹ ayelujara pẹlu omi loju pe ọdọ oun ni iṣẹlẹ naa ti waye, o ni ọmọbinrin toun gba ṣọmọ lati ọjọ pipẹ sẹyin ni Baba Ijẹṣa ki mọlẹ, to ṣe baṣubaṣu. Ninu fidio tobinrin naa fi sori atẹ ayelujara insitagiraamu rẹ, o ṣalaye hulẹhulẹ ọrọ naa bayii pe: “Mo ti gbọ, mo si ti ka gbogbo ohun tawọn eeyan n sọ nipa iṣẹlẹ yii, mi o tiẹ gbadura pe kiru ohun to ṣẹlẹ si mi yii ṣẹlẹ sẹnikan. “Lọdun diẹ sẹyin, mo lawọn idojukọ kan ninu igbeyawo mi, ọmọ mi ku, ọfọ nla lo si jẹ fun mi, lawọn obi kan laduugbo mi ba ṣeto pe kawọn ọmọ wọn maa waa gbe ọdọ mi, ki wọn le rẹ mi lẹkun, ki wọn maa ba mi ṣere. Bi mo ṣe mu wọn bii ọmọ niyẹn, mẹfa ni wọn, ọkunrin mẹta obinrin mẹta. “Aarin kan ni Baba Ijẹṣa waa ba mi pe oun lawọn iṣoro kan, pe ki n jọwọ, ran oun lọwọ, mo si gba lati hẹẹpu ẹ, emi ni mo sanwo to fi forukọ silẹ fun lẹsinni (lesson) kan ti mo wa fun un, o ṣe idanwo oniwee-mẹwaa nibẹ (GCE), mo si bẹrẹ si i ba a ṣọna bo ṣe wọle si Fasiti Eko, UNILAG.


“Lọdun diẹ sẹyin, mo lawọn idojukọ kan ninu igbeyawo mi, ọmọ mi ku, ọfọ nla lo si jẹ fun mi, lawọn obi kan laduugbo mi ba ṣeto pe kawọn ọmọ wọn maa waa gbe ọdọ mi, ki wọn le rẹ mi lẹkun, ki wọn maa ba mi ṣere. Bi mo ṣe mu wọn bii ọmọ niyẹn, mẹfa ni wọn, ọkunrin mẹta obinrin mẹta. “Aarin kan ni Baba Ijẹṣa waa ba mi pe oun lawọn iṣoro kan, pe ki n jọwọ, ran oun lọwọ, mo si gba lati hẹẹpu ẹ, emi ni mo sanwo to fi forukọ silẹ fun lẹsinni (lesson) kan ti mo wa fun un, o ṣe idanwo oniwee-mẹwaa nibẹ (GCE), mo si bẹrẹ si i ba a ṣọna bo ṣe wọle si Fasiti Eko, UNILAG. Nibi tọrọ iwakiwa ẹ ti bẹrẹ ni pe, lọjọ kan, Baba Ijẹṣa tun waa ba mi pe ki n tun ran oun lọwọ si i. Awọn ọmọkunrin mẹta to wa lọdọ mi lawọn fẹẹ lọọ ṣere laduugbo, mo si gba fun wọn, ọmọbinrin kan tẹle wọn lọ. Emi, aunti mi, Baba Ijẹṣa atawọn ọmọbinrin meji to ku la ṣẹ ku sile. Nigba ti aunti mi fẹẹ maa lọ, mo sin wọn jade, mo tilẹkun geeti ile wa, mi o si mọ nnkan to ṣẹlẹ laarin iṣẹju mẹta si mẹrin ki n too pada de.


Nibi tọrọ iwakiwa ẹ ti bẹrẹ ni pe, lọjọ kan, Baba Ijẹṣa tun waa ba mi pe ki n tun ran oun lọwọ si i. Awọn ọmọkunrin mẹta to wa lọdọ mi lawọn fẹẹ lọọ ṣere laduugbo, mo si gba fun wọn, ọmọbinrin kan tẹle wọn lọ. Emi, aunti mi, Baba Ijẹṣa atawọn ọmọbinrin meji to ku la ṣẹ ku sile. Nigba ti aunti mi fẹẹ maa lọ, mo sin wọn jade, mo tilẹkun geeti ile wa, mi o si mọ nnkan to ṣẹlẹ laarin iṣẹju mẹta si mẹrin ki n too pada de. Lọsẹ to tẹle e, awọn ọga ileewe tọmọbinrin naa n lọ pe mi lori aago, wọn ni ki n waa wo nnkan ti ọmọ mi n ṣe. Wọn lọmọ naa jokoo sori itan akẹkọọ ẹgbẹ ẹ, lo ba n ṣe bakan bakan. Wọn tun pe awọn obi ọmọkunrin naa gan-an, kristẹni ni wọn.


Lọsẹ to tẹle e, awọn ọga ileewe tọmọbinrin naa n lọ pe mi lori aago, wọn ni ki n waa wo nnkan ti ọmọ mi n ṣe. Wọn lọmọ naa jokoo sori itan akẹkọọ ẹgbẹ ẹ, lo ba n ṣe bakan bakan. Wọn tun pe awọn obi ọmọkunrin naa gan-an, kristẹni ni wọn. Wọn ni boya iṣoro ọmọbinrin naa ki i ṣe oju lasan, ni wọn ba bẹrẹ si i gbadura. Emi o mọ pe Baba Ijẹṣa ti kilọ fọmọ yẹn pe ko gbọdọ sọ fẹnikan ni, mo ṣaa ri i pe o tun wa sile mi lọjọ keji, lati waa wo o boya ọmọ ti sọrọ tabi ko sọ. Nigba to de, o loun ra awọn eeso kan wa fawọn ọmọ, o ni kọmọbinrin yii tẹle oun lọ sidii mọto toun gbe wa, aṣe niṣe ni Baba Ijẹṣa lọọ ki kọkọrọ mọto bọ ọmọọlọmọ nidii ninu ọkọ rẹ.


Wọn ni boya iṣoro ọmọbinrin naa ki i ṣe oju lasan, ni wọn ba bẹrẹ si i gbadura. Emi o mọ pe Baba Ijẹṣa ti kilọ fọmọ yẹn pe ko gbọdọ sọ fẹnikan ni, mo ṣaa ri i pe o tun wa sile mi lọjọ keji, lati waa wo o boya ọmọ ti sọrọ tabi ko sọ. Nigba to de, o loun ra awọn eeso kan wa fawọn ọmọ, o ni kọmọbinrin yii tẹle oun lọ sidii mọto toun gbe wa, aṣe niṣe ni Baba Ijẹṣa lọọ ki kọkọrọ mọto bọ ọmọọlọmọ nidii ninu ọkọ rẹ. Lẹyin iyẹn, ko wa sile mi mọ, igbakigba to ba nilo iranlọwọ mi, o maa n pe mi lori aago ni, iyẹn lo fi ba mi lọkan jẹ nigba tawọn kan n sọ pe lati ọdun meje sẹyin ni Baba Ijẹṣa ti n fipa ba ọmọ ọhun lo pọ, iyẹn ki i ṣe ootọ rara. O daa, o ti ṣeṣekuṣe to fẹẹ ṣe, ko si wa sile wa mọ, igba kan to pe mi pe ki n tun ran oun lọwọ, pe oun n ya fiimu kan lọwọ, mo ni ko yẹ ko jẹ emi ti mo fẹẹ ran an lọwọ ni mo maa wa a lọ, ṣugbọn mọ lọ si lokeṣan to loun wa, mo kan kiyesi i pe nigba ti mo de’bẹ, niṣe lo n sa fun mi, o n dọgbọn yẹ mi silẹ, ara ba bẹrẹ si i fu mi, mo n ro o pe ‘ki lo le fa a’. Ohun mi-in ni pe iṣẹlẹ naa ti nipa lori ọmọbinrin naa.


Lẹyin iyẹn, ko wa sile mi mọ, igbakigba to ba nilo iranlọwọ mi, o maa n pe mi lori aago ni, iyẹn lo fi ba mi lọkan jẹ nigba tawọn kan n sọ pe lati ọdun meje sẹyin ni Baba Ijẹṣa ti n fipa ba ọmọ ọhun lo pọ, iyẹn ki i ṣe ootọ rara. O daa, o ti ṣeṣekuṣe to fẹẹ ṣe, ko si wa sile wa mọ, igba kan to pe mi pe ki n tun ran oun lọwọ, pe oun n ya fiimu kan lọwọ, mo ni ko yẹ ko jẹ emi ti mo fẹẹ ran an lọwọ ni mo maa wa a lọ, ṣugbọn mọ lọ si lokeṣan to loun wa, mo kan kiyesi i pe nigba ti mo de’bẹ, niṣe lo n sa fun mi, o n dọgbọn yẹ mi silẹ, ara ba bẹrẹ si i fu mi, mo n ro o pe ‘ki lo le fa a’. Ohun mi-in ni pe iṣẹlẹ naa ti nipa lori ọmọbinrin naa. O bẹrẹ si i feeli nileewe, mo ni lati fi i si lẹsinni kan. Mo sọ akiyesi mi fawọn eeyan mi atawọn obi ọmọ ọhun, gbogbo wọn si gba pe kọmọ naa ṣi wa lọdọ mi, wọn ni ka maa gbadura fun un. Ni bayii, awọn ọmọ naa ti dagba, inu ọgba ileewe (Boarding House), ni wọn n gbe. Mo waa wo o pe ile maa da bi awọn ọmọ yii ba ti tun pada lọ sileewe, emi nikan lo maa ku.


O bẹrẹ si i feeli nileewe, mo ni lati fi i si lẹsinni kan. Mo sọ akiyesi mi fawọn eeyan mi atawọn obi ọmọ ọhun, gbogbo wọn si gba pe kọmọ naa ṣi wa lọdọ mi, wọn ni ka maa gbadura fun un. Ni bayii, awọn ọmọ naa ti dagba, inu ọgba ileewe (Boarding House), ni wọn n gbe. Mo waa wo o pe ile maa da bi awọn ọmọ yii ba ti tun pada lọ sileewe, emi nikan lo maa ku. Iyẹni ni mo ṣe pinnu lati lọọ gba ọmọ tọ nile awọn ọmọ alainiyaa, ti emi pẹlu rẹ yoo jọ maa wa ninu ile ti Korona ba kasẹ nilẹ. Eyi ni mo n ro lọwọ, ọmọbinrin naa si wa lọdọ mi, lọjọ kan temi ati ọrẹ mi atoun naa, ta a n wo fiimu kan lọwọ, emi ati Baba Ijẹṣa wa ninu fiimu yẹn, bọmọ yii ṣe ri Baba Ijẹṣa lo poṣe, o si dide laarin wa. Ẹnu ya emi atọrẹ mi, la ba lọọ ba a, igba to pẹ ti a ti n beere ohun to ṣẹlẹ, lọmọ ba jẹwọ gbogbo ohun ti Baba Ijẹṣa ti ṣe.


Iyẹni ni mo ṣe pinnu lati lọọ gba ọmọ tọ nile awọn ọmọ alainiyaa, ti emi pẹlu rẹ yoo jọ maa wa ninu ile ti Korona ba kasẹ nilẹ. Eyi ni mo n ro lọwọ, ọmọbinrin naa si wa lọdọ mi, lọjọ kan temi ati ọrẹ mi atoun naa, ta a n wo fiimu kan lọwọ, emi ati Baba Ijẹṣa wa ninu fiimu yẹn, bọmọ yii ṣe ri Baba Ijẹṣa lo poṣe, o si dide laarin wa. Ẹnu ya emi atọrẹ mi, la ba lọọ ba a, igba to pẹ ti a ti n beere ohun to ṣẹlẹ, lọmọ ba jẹwọ gbogbo ohun ti Baba Ijẹṣa ti ṣe. Emi atọrẹ mi pinnu lati wadii ootọ ọrọ lẹnu Baba Ijẹṣa, mo pe e lori aago ẹ, ṣugbọn ko wọle, ni mo ba fọrọ ranṣẹ si i lori instagiraamu ẹ, mo sọ fun un pe mo fẹẹ ya fiimu tuntun kan, mo si fẹ ko kopa ninu ẹ. Bẹẹ niṣe lemi ati mama mi fẹẹ bi i leere ọrọ o. Awọn eeyan gba mi nimọran pe ki n jẹ kọrọ mi lẹrii, ka ma mu un nigunpaa, ka mu un lọrun ọwọ, eyi lo mu ki n pe ileeṣẹ to n ta kamẹra aṣofofo CCTV, kan, wọn si waa ba mi ṣeto ẹ, ọjọ to loun maa wa naa la fi CCTV sibẹ, koda Baba Ijẹṣa ba awọn oṣiṣẹ ti wọn waa fi kamẹra aṣofofo naa sibẹ, o si beere lọwọ mi nipa wọn, mo purọ fun un pe awọn ti wọn waa tun ẹrọ DSTV mi ṣe ni. Nigba tawọn yẹn n lọ, mo tẹle wọn, mo sọ fun Baba Ijẹṣa pe mo n bọ, a ti sọ fọmọbinrin yẹn tẹlẹ pe oun ati Baba Ijẹṣa maa wa nile o, a o ni i pẹẹ pada, koda mi o mu foonu mi jade. Ọmọ loun o le da nikan wa nile pẹlu Baba Ijẹṣa, ṣugbọn a sọ fun un pe ko ma wọri, ko le si nnkan kan. Ba a ṣe jade la ti n wo gbogbo ohun to n ṣẹlẹ nile latori foonu mi-in.


Emi atọrẹ mi pinnu lati wadii ootọ ọrọ lẹnu Baba Ijẹṣa, mo pe e lori aago ẹ, ṣugbọn ko wọle, ni mo ba fọrọ ranṣẹ si i lori instagiraamu ẹ, mo sọ fun un pe mo fẹẹ ya fiimu tuntun kan, mo si fẹ ko kopa ninu ẹ. Bẹẹ niṣe lemi ati mama mi fẹẹ bi i leere ọrọ o. Awọn eeyan gba mi nimọran pe ki n jẹ kọrọ mi lẹrii, ka ma mu un nigunpaa, ka mu un lọrun ọwọ, eyi lo mu ki n pe ileeṣẹ to n ta kamẹra aṣofofo CCTV, kan, wọn si waa ba mi ṣeto ẹ, ọjọ to loun maa wa naa la fi CCTV sibẹ, koda Baba Ijẹṣa ba awọn oṣiṣẹ ti wọn waa fi kamẹra aṣofofo naa sibẹ, o si beere lọwọ mi nipa wọn, mo purọ fun un pe awọn ti wọn waa tun ẹrọ DSTV mi ṣe ni. Nigba tawọn yẹn n lọ, mo tẹle wọn, mo sọ fun Baba Ijẹṣa pe mo n bọ, a ti sọ fọmọbinrin yẹn tẹlẹ pe oun ati Baba Ijẹṣa maa wa nile o, a o ni i pẹẹ pada, koda mi o mu foonu mi jade. Ọmọ loun o le da nikan wa nile pẹlu Baba Ijẹṣa, ṣugbọn a sọ fun un pe ko ma wọri, ko le si nnkan kan. Ba a ṣe jade la ti n wo gbogbo ohun to n ṣẹlẹ nile latori foonu mi-in. Gbogbo inu ile mi ni Baba Ijẹṣa yẹ wo patapata. A ri i bo ṣe n yẹ awọn ile wo boya eeyan ṣi wa nile abi ko sẹnikan. O tun wo ibi ti kamẹra naa wa pẹlu, a o mọ boya o kiyesi i tabi bẹẹ kọ.


Gbogbo inu ile mi ni Baba Ijẹṣa yẹ wo patapata. A ri i bo ṣe n yẹ awọn ile wo boya eeyan ṣi wa nile abi ko sẹnikan. O tun wo ibi ti kamẹra naa wa pẹlu, a o mọ boya o kiyesi i tabi bẹẹ kọ. Mi o le maa sọ awọn nnkan to ṣe tori a n mọnitọ ẹ ni, ṣugbọn nigba ta a ri i pe o dide lati lọ si yara idana (kiṣinni), ta a si mọ pe ko si kamẹra aṣofofo nibẹ, a tete dari sile, a si pe ọlọpaa ba a ṣe n bọ. Awọn ọlọpaa mu un, wọn si bi i leere pe ki lo fa ohun to ṣe, niṣe lo bẹrẹ si i kilolo, to n ṣe ‘ẹm, ẹm, ẹm.’ “O dun mi pe awọn eeyan kan n beere pe afi tawọn ba ri fọran fidio naa, mo si n ṣe kayeefi pe kin nidii, ki ni wọn fẹẹ fiyẹn ṣe. Awọn ọlọpaa ti bẹrẹ iwadii wọn, Baba Ijẹṣa si ti jẹwọ, ẹẹmẹrin ọtọọtọ lo sọ pe loootọ ni.


Mi o le maa sọ awọn nnkan to ṣe tori a n mọnitọ ẹ ni, ṣugbọn nigba ta a ri i pe o dide lati lọ si yara idana (kiṣinni), ta a si mọ pe ko si kamẹra aṣofofo nibẹ, a tete dari sile, a si pe ọlọpaa ba a ṣe n bọ. Awọn ọlọpaa mu un, wọn si bi i leere pe ki lo fa ohun to ṣe, niṣe lo bẹrẹ si i kilolo, to n ṣe ‘ẹm, ẹm, ẹm.’ “O dun mi pe awọn eeyan kan n beere pe afi tawọn ba ri fọran fidio naa, mo si n ṣe kayeefi pe kin nidii, ki ni wọn fẹẹ fiyẹn ṣe. Awọn ọlọpaa ti bẹrẹ iwadii wọn, Baba Ijẹṣa si ti jẹwọ, ẹẹmẹrin ọtọọtọ lo sọ pe loootọ ni. Kin ni mo fẹẹ purọ mọ ọn fun? Ẹni ti mo ti n ran lọwọ bọ fun ọpọ ọdun, kin ni mo fẹẹ fi iṣubu ẹ ṣe?” Bayii ni Princess ṣe ṣalaye hulẹhulẹ ọrọ naa ninu fidio oniṣẹju-mẹrindinlogun to fi sori atẹ ayelujara ẹ. Gbogbo eeyan lo si n reti ibi tọrọ yii maa ja si gbẹyin.


Kin ni mo fẹẹ purọ mọ ọn fun? Ẹni ti mo ti n ran lọwọ bọ fun ọpọ ọdun, kin ni mo fẹẹ fi iṣubu ẹ ṣe?” Bayii ni Princess ṣe ṣalaye hulẹhulẹ ọrọ naa ninu fidio oniṣẹju-mẹrindinlogun to fi sori atẹ ayelujara ẹ. Gbogbo eeyan lo si n reti ibi tọrọ yii maa ja si gbẹyin.


Wọn yinbọn pa tọkọ-tiyawo mọle l’Ọta

Wọn gun un lọbẹ, wọn si tun yinbọn fun un. Bi wọn ṣe ri i pe awọn mejeeji ti ku ni wọn sa lọ.


Buhari n ṣiṣẹ fawọn Fulani lati so Naijiria di tiwọn ni o – Gomina Benue

Faith Adebọla Gomina ipinlẹ Benue, Ọgbẹni Samuel Ortom, ti fẹsun kan Aarẹ Muhammadu Buhari pe ta a ba foju-inu wo ohun to n ṣẹlẹ lorileede Naijiria yii nipa iṣoro aabo to dẹnu kọlẹ patapata, ta a ba si foju-inu wo ihuwasi Aarẹ Buhari, ohun to foju han ni pe niṣe ni Buhari n ṣiṣẹ fawọn Fulani lati sọ Naijiria di tiwọn. Orthom sọrọ yii lọjọ Iṣẹgun, Tusidee, nigba to n fi ero rẹ han lori bawọn Fulani darandaran atawọn janduku agbebọn ṣe n da ẹmi awọn araalu legbodo lemọlemọ nipinlẹ naa, ati lawọn ipinlẹ Aarin-Gbungbun Ariwa. Bakan naa ni gomina ọhun fi ẹdun ọkan rẹ han, o ni eeyan to ju aadọrin lọ lawọn agbebọn ti ran lọ sọrun apapandodo laarin ọsẹ meji pere lawọn ijọba ibilẹ mẹta nipinlẹ naa. Samuel Orthom ni “Mo ti wo ohun to n ṣẹlẹ bayii daadaa, o si ye mi. Niṣe ni Mista Purẹsidẹnti n ṣiṣẹ kawọn Fulani yii le sọ Naijiria di tiwọn. Ihuwasi ẹ lo fi han bẹẹ.


Samuel Orthom ni “Mo ti wo ohun to n ṣẹlẹ bayii daadaa, o si ye mi. Niṣe ni Mista Purẹsidẹnti n ṣiṣẹ kawọn Fulani yii le sọ Naijiria di tiwọn. Ihuwasi ẹ lo fi han bẹẹ. “Awọn igbesẹ to gbe atawọn to kuna lati gbe fihan pe Aarẹ yii ki i ṣe Aarẹ Naijiria, Aarẹ awọn Fulani nikan ni, ọrọ yii ṣẹṣẹ ye mi ni. “Orileede yii ti di ilu ta o mọ olori, ta o mọ ọmọ-ẹyin, ti Aarẹ ba paṣẹ pe kawọn agbofinro yinbọn pa ẹnikẹni ti wọn ba ri ibọn AK-47 lọwọ ẹ lai bofin mu, ṣugbọn ti minisita feto aabo fesi pe awọn o le maa yinbọn paayan lẹsẹkẹsẹ bẹẹ yẹn, ẹ gbọ, ta ni ka waa gba pe o n ṣakoso awọn ologun? “Aarẹ gbọdọ wa nnkan ṣe, to ba jẹ oun ni Aarẹ orileede Naijiria loootọ, eyi ti ẹya to ju okoolerugba lọ wa ninu rẹ, ko mọ pe gbogbo wa la dibo foun, o si ti bura, o ti jẹjẹẹ nigba to fẹẹ gbọpa aṣẹ pe oun maa pese aabo fun awọn araalu ati dukia wọn.


“Awọn igbesẹ to gbe atawọn to kuna lati gbe fihan pe Aarẹ yii ki i ṣe Aarẹ Naijiria, Aarẹ awọn Fulani nikan ni, ọrọ yii ṣẹṣẹ ye mi ni. “Orileede yii ti di ilu ta o mọ olori, ta o mọ ọmọ-ẹyin, ti Aarẹ ba paṣẹ pe kawọn agbofinro yinbọn pa ẹnikẹni ti wọn ba ri ibọn AK-47 lọwọ ẹ lai bofin mu, ṣugbọn ti minisita feto aabo fesi pe awọn o le maa yinbọn paayan lẹsẹkẹsẹ bẹẹ yẹn, ẹ gbọ, ta ni ka waa gba pe o n ṣakoso awọn ologun? “Aarẹ gbọdọ wa nnkan ṣe, to ba jẹ oun ni Aarẹ orileede Naijiria loootọ, eyi ti ẹya to ju okoolerugba lọ wa ninu rẹ, ko mọ pe gbogbo wa la dibo foun, o si ti bura, o ti jẹjẹẹ nigba to fẹẹ gbọpa aṣẹ pe oun maa pese aabo fun awọn araalu ati dukia wọn. “Ohun to n ṣẹlẹ lọwọ yii o boju mu, ko gbọdọ maa lọ bẹẹ, tori awọn eeyan ipinlẹ Benue ti sun kan ogiri, wọn ti ni suuru to, wọn o le kawọ gbera mọ pẹlu bawọn Fulani agbebọn ṣe sọ ẹmi wọn di meji eepinni niluu baba wọn.”


“Ohun to n ṣẹlẹ lọwọ yii o boju mu, ko gbọdọ maa lọ bẹẹ, tori awọn eeyan ipinlẹ Benue ti sun kan ogiri, wọn ti ni suuru to, wọn o le kawọ gbera mọ pẹlu bawọn Fulani agbebọn ṣe sọ ẹmi wọn di meji eepinni niluu baba wọn.”


Awọn araalu ṣi fẹran ẹgbẹ APC gan-an, a maa ṣejọba kọja 2023 – Tinubu

Faith Adebọla Agba ọjẹ oloṣelu ilu Eko nni, to tun jẹ aṣaaju apapọ fẹgbẹ oṣelu All Progressives Congress (APC), Aṣiwaju Bọla Ahmed Tinubu, ti sọ pe lai ka awọn ipenija to n koju orile-ede yii si, oun mọ pe awọn araalu ṣi nifẹẹ si ẹgbẹ oṣelu APC, ati pe ko ru’ju rara, ẹgbẹ naa maa wa lori aleefa kọja ọdun 2023, o ni ẹgbẹ APC lo maa bori eto idibo gbogbogboo to n bọ. Tinubu sọrọ yii lọjọ Iṣẹgun, Tusidee, nigba to n dahun ibeere awọn akọroyin nileeṣẹ Aarẹ lẹyin ipade toun ati Aarẹ Muhammadu Buhari tilẹkun mọri ṣe lori ipenija eto aabo to n ba ilẹ wa finra lọwọ yii. Oloye Bisi Akande, gomina ipinlẹ Ọṣun tele ati alaga apapọ fẹgbẹ oṣelu APC nigba kan wa nipade naa pẹlu. Bọla Tinubu ni ohun to da oun loju t’adaa ni pe Aarẹ Muhammadu Buhari ko ni i lo wakati kan tayọ asiko to yẹ ko gbejọba silẹ, o ni Buhari ṣee gbekẹle pe ko ni i gbiyanju lati sun asiko to yẹ ki iṣakoso rẹ kogba sile siwaju tayọ ọjọ kọkandinlọgbọn, oṣu karun-un, ọdun 2023, tori ọkunrin naa mọ ofin o si maa n bọwọ fun ofin ilẹ wa. O ni “Ohun ti mo mọ ni pe awọn eeyan ṣi nifẹẹ si ẹgbẹ oṣelu wa (APC), ko si ruju rara pe ẹgbẹ naa maa maa tẹsiwaju niṣo lati ṣiṣẹ fun igba ọtun orileede Naijiria, o maa ṣiṣẹ kọja ọdun 2023. “A o le maa ki ọrọ oṣelu ati abamoda awọn eeyan bọ gbogbo nnkan, ba a ṣe fẹẹ mu orileede yii tẹsiwaju lo gbọdọ jẹ wa logun.


Bọla Tinubu ni ohun to da oun loju t’adaa ni pe Aarẹ Muhammadu Buhari ko ni i lo wakati kan tayọ asiko to yẹ ko gbejọba silẹ, o ni Buhari ṣee gbekẹle pe ko ni i gbiyanju lati sun asiko to yẹ ki iṣakoso rẹ kogba sile siwaju tayọ ọjọ kọkandinlọgbọn, oṣu karun-un, ọdun 2023, tori ọkunrin naa mọ ofin o si maa n bọwọ fun ofin ilẹ wa. O ni “Ohun ti mo mọ ni pe awọn eeyan ṣi nifẹẹ si ẹgbẹ oṣelu wa (APC), ko si ruju rara pe ẹgbẹ naa maa maa tẹsiwaju niṣo lati ṣiṣẹ fun igba ọtun orileede Naijiria, o maa ṣiṣẹ kọja ọdun 2023. “A o le maa ki ọrọ oṣelu ati abamoda awọn eeyan bọ gbogbo nnkan, ba a ṣe fẹẹ mu orileede yii tẹsiwaju lo gbọdọ jẹ wa logun. A ni ijọba ta a maa fa le ara wa lọwọ, Buhari o si ni i fi wakati kan kọja asiko to yẹ ko gbejọba silẹ, o maa tẹle ofin ilẹ wa. “Loootọ, ko si orileede ti ko ni ibi ti bata ti n ta wọn lẹsẹ, gbogbo wọn ni wọn ni ipenija ti wọn n la kọja, ṣugbọn bawo la ṣe fẹẹ ṣalaye ẹ fawọn eeyan, bawo la ṣe maa mu ko rọrun faraalu lati fara da a, awọn ibi to yẹ ka wo niyẹn lori ba a ṣe fẹẹ paarọ olori orileede yii laipẹ. “Afi ki gbogbo wa fori kori lati din awọn agbebọn yii ku, ka si jẹ ki iṣọkan gbilẹ, ki Naijiria le sunwọn si i, tori igbaye-gbadun awọn araalu ṣe pataki gidi.” Tinubu kadii ọrọ rẹ pe Aarẹ Buhari nifẹẹ awọn gbogbo ọmọ Naijiria pata, ọrọ wọn wa lookan aya ẹ gidi, ko si dun mọ ọn bi wọn ṣe n foju wina iṣoro lasiko yii rara.


A ni ijọba ta a maa fa le ara wa lọwọ, Buhari o si ni i fi wakati kan kọja asiko to yẹ ko gbejọba silẹ, o maa tẹle ofin ilẹ wa. “Loootọ, ko si orileede ti ko ni ibi ti bata ti n ta wọn lẹsẹ, gbogbo wọn ni wọn ni ipenija ti wọn n la kọja, ṣugbọn bawo la ṣe fẹẹ ṣalaye ẹ fawọn eeyan, bawo la ṣe maa mu ko rọrun faraalu lati fara da a, awọn ibi to yẹ ka wo niyẹn lori ba a ṣe fẹẹ paarọ olori orileede yii laipẹ. “Afi ki gbogbo wa fori kori lati din awọn agbebọn yii ku, ka si jẹ ki iṣọkan gbilẹ, ki Naijiria le sunwọn si i, tori igbaye-gbadun awọn araalu ṣe pataki gidi.” Tinubu kadii ọrọ rẹ pe Aarẹ Buhari nifẹẹ awọn gbogbo ọmọ Naijiria pata, ọrọ wọn wa lookan aya ẹ gidi, ko si dun mọ ọn bi wọn ṣe n foju wina iṣoro lasiko yii rara.


Buhari ati ẹgbẹ APC nilo iranlọwọ gidi, apa wọn ko ka eto aabo ile yii mọ– Saraki

Faith Adebọla Olori awọn aṣofin apapọ ilẹ wa ana, Oloye Bukọla Saraki, ti kede pe ọrọ eto aabo to dẹnu kọlẹ lorileede Naijiria lasiko yii, arun oju ni, ki i ṣe arun imu, o ti han gbangba pe apa Aarẹ Muhammmadu Buhari ati ẹgbẹ oṣelu APC (All Progressives Congress) ko kan kinni naa mọ, afi ki wọn tete wa iranlọwọ ki gbogbo nnkan too doju de. Ori ikanni ayelujara rẹ, tuita, ni Saraki ti sọrọ ọhun lọjọ Iṣẹgun, Tusidee yii, o ni o ti foju han bayii, ko si ariyanjiyan ninu ẹ mọ pe iṣoro aisi aabo ti mu Buhari ati ẹgbẹ oṣelu APC lomi, ẹru ọhun si ti di atari ajanaku fun wọn. Bayii lo ṣe kọ ọ sori ikanni abẹyẹfo (twitter) ọhun: “Lọjọ kan ṣoṣo pere, lati ipinlẹ Anambra si Kaduna, Yobe, Niger ati Eko, awọn iṣẹlẹ buruku nipa iṣoro aisi aabo ṣẹlẹ, wọn ṣẹlẹ gidi ni. Lati wakati kan si ekeji, niṣe ni iroyin ajaabalẹ n waye leralera, a si foju ri awọn iṣẹlẹ iwa ọdaran, ijinigbe, ifẹmiṣofo ati idaluru to lagbara, to si baayan lọkan jẹ kaakiri ọpọ ibi yika orileede yii. Ko yẹ ko ri bayii o. “A ka nipa bawọn Boko Haram ṣe lọọ ri asia wọn mọ ipinlẹ Niger, nijọba ibilẹ Shiroro, nibi ti ọkan lara ileeṣẹ to n pese ina mọnamọna to pọ ju lọ fun Naijiria wa, bẹẹ ko ju nnkan bii igba kilomita si olu-ilu Naijiria lọ.


Lati wakati kan si ekeji, niṣe ni iroyin ajaabalẹ n waye leralera, a si foju ri awọn iṣẹlẹ iwa ọdaran, ijinigbe, ifẹmiṣofo ati idaluru to lagbara, to si baayan lọkan jẹ kaakiri ọpọ ibi yika orileede yii. Ko yẹ ko ri bayii o. “A ka nipa bawọn Boko Haram ṣe lọọ ri asia wọn mọ ipinlẹ Niger, nijọba ibilẹ Shiroro, nibi ti ọkan lara ileeṣẹ to n pese ina mọnamọna to pọ ju lọ fun Naijiria wa, bẹẹ ko ju nnkan bii igba kilomita si olu-ilu Naijiria lọ. “A tun ka nipa ọrọ ti gomina ipinlẹ Niger sọ, to fi n sọ bi awọ ko ṣe kaju ilu fun ijọba lori ọrọ ọhun si, ati bi ẹgbẹẹgbẹrun eeyan ṣe dẹni to sa kuro nibugbe wọn nipinlẹ naa, a tun gbọ bi gomina ṣe sọ pe gbogbo isapa ijọba apapọ ko tu irun kan lara awọn afẹmiṣofo yii. “A tun gbọ iroyin to gbomi loju eeyan lati ilu Mainok, to wa loju ọna Damaturu si Maiduguri, bawọn agbebọn ṣe ya bo ilu naa lọjọ Aiku, Sannde, to kọja yii, ti wọn si n pa awọn eeyan bii ẹni ba adiẹ, ti wọn da ẹmi awọn ṣọja wa ataraalu legbodo lasan. Eeyan mẹsan-an ni wọn lawọn agbebọn tun pa nigba ti wọn ya bo abule Ukpomachi ati Awkuzu, nijọba ibilẹ Oyi, ipinlẹ Anambra.


“A tun ka nipa ọrọ ti gomina ipinlẹ Niger sọ, to fi n sọ bi awọ ko ṣe kaju ilu fun ijọba lori ọrọ ọhun si, ati bi ẹgbẹẹgbẹrun eeyan ṣe dẹni to sa kuro nibugbe wọn nipinlẹ naa, a tun gbọ bi gomina ṣe sọ pe gbogbo isapa ijọba apapọ ko tu irun kan lara awọn afẹmiṣofo yii. “A tun gbọ iroyin to gbomi loju eeyan lati ilu Mainok, to wa loju ọna Damaturu si Maiduguri, bawọn agbebọn ṣe ya bo ilu naa lọjọ Aiku, Sannde, to kọja yii, ti wọn si n pa awọn eeyan bii ẹni ba adiẹ, ti wọn da ẹmi awọn ṣọja wa ataraalu legbodo lasan. Eeyan mẹsan-an ni wọn lawọn agbebọn tun pa nigba ti wọn ya bo abule Ukpomachi ati Awkuzu, nijọba ibilẹ Oyi, ipinlẹ Anambra. “Ni Kaduna, awọn janduku tun pa meji mi-in yatọ sawọn mẹta ti wọn ti kọkọ yinbọn pa lara awọn akẹkọọ fasiti ti wọn ji gbe ni Fasiti Greenfield, bẹẹ ni wọn tun ji awọn akẹkọọ Federal University of Agriculture to wa ni Makurdi, ipinlẹ Benue. Laarin ọjọ kan pere in gbogbo eyi ṣẹlẹ. Ko gbọdọ maa lọọ bẹẹ rara.


“Ni Kaduna, awọn janduku tun pa meji mi-in yatọ sawọn mẹta ti wọn ti kọkọ yinbọn pa lara awọn akẹkọọ fasiti ti wọn ji gbe ni Fasiti Greenfield, bẹẹ ni wọn tun ji awọn akẹkọọ Federal University of Agriculture to wa ni Makurdi, ipinlẹ Benue. Laarin ọjọ kan pere in gbogbo eyi ṣẹlẹ. Ko gbọdọ maa lọọ bẹẹ rara. “O ti foju han rekete pe Aarẹ Buhari ati ẹgbẹ APC nilo iranlọwọ gidi. Ọrọ aabo yii ti pin wọn lẹmi-in, wọn nilo iranlọwọ gbogbo wa.”


“O ti foju han rekete pe Aarẹ Buhari ati ẹgbẹ APC nilo iranlọwọ gidi. Ọrọ aabo yii ti pin wọn lẹmi-in, wọn nilo iranlọwọ gbogbo wa.”


Gomina El-Rufai yari: Kọbọ kan o ni i jade lapo ijọba mi sọwọ awọn agbebọn

Faith Adebọla Bawọn janduku agbebọn to n ṣoro bii agbọn nipinlẹ Kaduna ba lero pe pipa tawọn n pa awọn ọmọleewe ti wọn ji gbe maa mu ki ijọba ipinlẹ naa tete ba wọn wa obitibiti owo ti wọn n beere fun, afaimọ ni ireti wọn ko ni i ja sasan, tori Gomina ipinlẹ Kaduna, Mallam Nasir El-Rufai, ti kede pe gbogbo iṣẹlẹ aburu wọnyi ko ni i mu koun yii ipinnu oun pada, o ni kọbọ kan ko ni i jade lati apo ijọba ipinlẹ oun bọ sọdọ awọn agbebọn naa, oun o ni i fowo bẹ wọn bi wọn ṣe ju bẹẹ lọ. Ninu atẹjade kan ti Ọgbẹni Muyiwa Adekẹyẹ to jẹ Oludamọran pataki lori eto iroyin ati ibanisọrọ si Gomina El-Rufai fi lede lorukọ gomina ọhun lọjọ Iṣẹgun, Tusidee yii lo ti sọrọ naa. Nibẹ ni El-Rufai ti fesi sawọn to n sọrọ si i latari bo ṣe taku pe oun ko ni i fowo bẹbẹ lọdọ awọn agbebọn kankan lati tu awọn ti wọn ji gbe silẹ. Gomina ọhun ni ki i ṣe igba akọkọ tabi eekeji ree tawọn ijọba ipinlẹ kan ati ijọba apapọ maa fi owo bẹ awọn janduku agbebọn ati awọn afẹmiṣofo lati gba awọn ti wọn mu sahaamọ wọn silẹ, ṣugbọn pẹlu rẹ naa, niṣe lawọn agbebọn ati afẹmiṣofo naa tun maa n tẹsiwaju ninu iwa buruku wọn, ti wọn yoo tun ṣe ohun to buru ju ti tẹlẹ lọ, eyi si fihan pe igbesẹ fifi owo bẹ wọn ko nitumọ, ko si mọgbọn dani niyẹn, oun o ni i ba wọn lọwọ siru nnkan bẹẹ, lai ka bawọn agbebọn naa ṣe n halẹ si. O ni ojuutu kan ṣoṣo toun mọ to le fopin si iwakiwa tawọn agbebọn ati afẹmiṣofo n hu ni kijọba pa wọn danu, ki wọn gbeja ko wọn gidi, ki wọn si bori wọn patapata. O ni bii igba teeyan n san ere fun iwa laabi ti wọn n hu lo jẹ lati maa fi owo bẹ awọn agbebọn atawọn ajinigbe, ko si yẹ ki wọn ri ere ninu ọṣẹ buruku ti wọn n ṣe.


Ile wo pa alaboyun ati ẹni kan sinu ṣọọṣi n’Ilọfa

Stephen Ajagbe, Ilorin Obinrin alaboyun kan tawọn eeyan mọ si Funmi ati agbalagba kan ti wọn n pe ni Iya Isanlu, ni atẹgun ojo pa sinu ṣọọṣi niluu Kajọla, nijọba ibilẹ Oke-Ẹrọ, nipinlẹ Kwara. ALAROYE gbọ pe iṣẹlẹ naa ṣẹlẹ ni nnkan bii aago marun-un ku iṣẹju mẹẹẹdogun, lọjọ karundinlọgbọn, oṣu kẹrin, ọdun yii, nileejọsin Boluwarin. Alukoro ileeṣẹ aabo ẹni laabo ilu, NSCDC, ẹka ipinlẹ Kwara, Ọgbẹni Babawale Zaid Afọlabi, ṣalaye pe atẹgun ojo naa ka wọn mọ ibi tiṣẹlẹ naa ti ṣẹlẹ, ibẹ lo wo orule pa wọn si. Afọlabi ni wọn ti gbe oku awọn mejeeji lọ si mọṣuari ilewosan ijọba. O tẹsiwaju pe awọn eeyan bii mẹwaa lo tun fara pa ninu iṣẹlẹ naa, wọn si ti n gba itọju. O ni atẹgun ojo naa tun sọsẹ lawọn agbegbe kan bii Egosi-Ile, nibi to ti wo awọn opo ina lulẹ, to si sọ gbogbo ilu sinu okunkun.


Afọlabi ni wọn ti gbe oku awọn mejeeji lọ si mọṣuari ilewosan ijọba. O tẹsiwaju pe awọn eeyan bii mẹwaa lo tun fara pa ninu iṣẹlẹ naa, wọn si ti n gba itọju. O ni atẹgun ojo naa tun sọsẹ lawọn agbegbe kan bii Egosi-Ile, nibi to ti wo awọn opo ina lulẹ, to si sọ gbogbo ilu sinu okunkun. Bẹẹ lo tun ṣẹlẹ niluu Odo-Ọwa, orule aagọ ọlọpaa to wa nibẹ ni atẹgun naa gbe danu patapata.


Bẹẹ lo tun ṣẹlẹ niluu Odo-Ọwa, orule aagọ ọlọpaa to wa nibẹ ni atẹgun naa gbe danu patapata.


Oṣere ilẹ wa, Biọla Adebayọ (Eyin ọka), ṣegbeyawo

Faith Adebọla, Eko Inu ẹni ki i dun keeyan pa a mọra, ẹni ba ri ọkan lara awọn irawọ oṣere tiata ilẹ wa nni, Biọla Adebayọ, ti inagijẹ rẹ n jẹ Eyin Ọka, tabi keeyan wo fidio to gbe sori atẹ ayelujara Instagiraamu ẹ, ko ṣẹṣẹ digba ti wọn ba sọ fun tọhun pe inu idunnu ati ayọ gidi lọmọbinrin naa wa lasiko yii ko too mọ. Ọjọ Iṣẹgun, Tusidee, ọjọ kẹtadinlọgbọn, oṣu kẹrin, yii, lo kuro lẹgbẹ awọn apọn-binrin, o dẹni to n ni ade lori, o di ẹni ile ọkọ pẹlu igbeyawo alarinrin. Ninu fidio kan to ṣafihan oun pẹlu ọkọ rẹ tuntun naa, nibi ti wọn ti n ka ẹjẹ igbeyawọ niwaju kọmiṣanna kootu, Biọla kọ ọ sabẹ fidio naa pe: “A kuu oriire igbeyawa wa, ọkọ mi,… Mo sọ pe ‘Bẹẹ ni’ lonii, oni la si bẹrẹ igbe aye wa titi lae. “Irin ajo ti wọn n pe ni igbeyawo yii, pẹlu bi mo ṣe maa n fọwọ sọya nipa ọpọ nnkan nigbesi aye, sibẹ, mi o le fọwọ sọya nipa ọrọ igbeyawo, ẹru to si n ba mi ni o jẹ ki n ti ko wọ ọ lati igba pipẹ sẹyin, ṣugbọn mo gbẹkẹ le ọrọ rẹ, mo si gbagbọ, ki i ṣe agbara mi o, ki i si ṣe okun mi, ṣugbọn mo nigbagbọ ninu ẹni to mọ ibẹrẹ ati opin (Alfa ati Omega). Idi niyẹn ti mo fi gbe ibẹru ati aniyan mi ju sẹbaa ẹsẹ Oluwa wa, Jesu. Ma a ṣe ipa temi, Ọlọrun yoo si ṣaṣepari ati aṣepe iyooku.


“Irin ajo ti wọn n pe ni igbeyawo yii, pẹlu bi mo ṣe maa n fọwọ sọya nipa ọpọ nnkan nigbesi aye, sibẹ, mi o le fọwọ sọya nipa ọrọ igbeyawo, ẹru to si n ba mi ni o jẹ ki n ti ko wọ ọ lati igba pipẹ sẹyin, ṣugbọn mo gbẹkẹ le ọrọ rẹ, mo si gbagbọ, ki i ṣe agbara mi o, ki i si ṣe okun mi, ṣugbọn mo nigbagbọ ninu ẹni to mọ ibẹrẹ ati opin (Alfa ati Omega). Idi niyẹn ti mo fi gbe ibẹru ati aniyan mi ju sẹbaa ẹsẹ Oluwa wa, Jesu. Ma a ṣe ipa temi, Ọlọrun yoo si ṣaṣepari ati aṣepe iyooku. “Ololufẹ mi, o ṣeun to o yan mi lati ba ọ rin irinajo igbesi aye yii pẹlu ẹ, gbogbo ọkan mi ni mo fi yan ọ, iwọ lẹni akọkọ laye mi. “Ẹ ba mi yọ, a ti bẹrẹ igba ọtun, a ti bọ soju ọna ayeraye.” Afi bii ẹni pe awọn ololufẹ arẹwa naa ti n reti igbeyawo rẹ tẹlẹ ni, ọkan-o-jọkan ọrọ iwuri ati ikini kuu oriire lo n rọjo lori ikanni Biọla Adebayọ. ALAROYE maa mu ẹkunrẹrẹ iroyin wa fun yin laipẹ.


“Ololufẹ mi, o ṣeun to o yan mi lati ba ọ rin irinajo igbesi aye yii pẹlu ẹ, gbogbo ọkan mi ni mo fi yan ọ, iwọ lẹni akọkọ laye mi. “Ẹ ba mi yọ, a ti bẹrẹ igba ọtun, a ti bọ soju ọna ayeraye.” Afi bii ẹni pe awọn ololufẹ arẹwa naa ti n reti igbeyawo rẹ tẹlẹ ni, ọkan-o-jọkan ọrọ iwuri ati ikini kuu oriire lo n rọjo lori ikanni Biọla Adebayọ. ALAROYE maa mu ẹkunrẹrẹ iroyin wa fun yin laipẹ.


Wọn ti le ọlọpaa mẹta to fipa gbowo lọwọ akẹkọọ LASU lẹnu iṣẹ

Adefunkẹ Adebiyi, Abẹokuta Awọn ọlọpaa mẹta nni,Inspẹkitọ Sunday John, Sajẹnti Jimọh Asimiya ati Sajẹnti Solomon Adedapọ ti wọn fipa gbowo lọwọ akẹkọọ LASU, Sheriff Adedigba, l’Owode-Ẹgba, ti padanu iṣẹ wọn bayii, ileeṣẹ ọlọpaa ipinlẹ Ogun ti gbaṣẹ lọwọ wọn. Ọjọ Aiku, Sannde, ọsẹ yii, ni aṣiri awọn ọlọpaa naa tu, lẹyin ti wọn fipa gba ẹgbẹrun lọna aadọjọ ati mẹta naira, (153,000) lọwọ akẹkọọ to n lọ s’Ekoo lati Abẹokuta. Ori ẹka ayelujara ni Kọmiṣanna ọlọpaa nipinlẹ Ogun, Edward Ajogun, ti gbọ nipa ohun ti awọn ọlọpaa naa ṣe, ẹsẹkẹsẹ lo si ti pe DPO teṣan Owode-Ẹgba lati wa awọn ọlọpaa naa jade. Wọn kọkọ fi wọn si yara ahamọ, wọn si ni wọn yoo gba idajọ wọn laipẹ. Nigba ti yoo fi di ọjọ Iṣẹgun, ọjọ kẹtadinlọgbọn, oṣu kẹrin yii, idajọ wọn de. DSP Abimbọla Oyeyẹmi sọ ọ di mimọ pe ileeṣẹ ọlọpaa ipinlẹ Ogun ti le awọn mẹta yii danu lẹnu iṣẹ ọlọpaa, ki ohun ti wọn ṣe le jẹ ẹkọ fawọn abanilojujẹ agbofinro mi-in to ba n ṣe bẹẹ tabi ti wọn ba tun fẹẹ dan iru ẹ wo lọjọ iwaju.


Wọn kọkọ fi wọn si yara ahamọ, wọn si ni wọn yoo gba idajọ wọn laipẹ. Nigba ti yoo fi di ọjọ Iṣẹgun, ọjọ kẹtadinlọgbọn, oṣu kẹrin yii, idajọ wọn de. DSP Abimbọla Oyeyẹmi sọ ọ di mimọ pe ileeṣẹ ọlọpaa ipinlẹ Ogun ti le awọn mẹta yii danu lẹnu iṣẹ ọlọpaa, ki ohun ti wọn ṣe le jẹ ẹkọ fawọn abanilojujẹ agbofinro mi-in to ba n ṣe bẹẹ tabi ti wọn ba tun fẹẹ dan iru ẹ wo lọjọ iwaju. Wọn ti da owo Sheriiff pada fun un ni tiẹ, nitori bọwọ ṣe tẹ awọn ọlọpaa mẹta naa ni wọn ti gbowo ọhun pada lọwọ wọn. Bi ẹ ba kofiri ọlọpaa to n fipa gbowo lọwọ ẹnikẹni, ẹ ma jẹ ko pẹ ti ẹ oo fi fẹjọ rẹ sun ni olu ileeṣẹ ọlọpaa, bẹẹ ni CP Edward Ajogun wi.


Wọn ti da owo Sheriiff pada fun un ni tiẹ, nitori bọwọ ṣe tẹ awọn ọlọpaa mẹta naa ni wọn ti gbowo ọhun pada lọwọ wọn. Bi ẹ ba kofiri ọlọpaa to n fipa gbowo lọwọ ẹnikẹni, ẹ ma jẹ ko pẹ ti ẹ oo fi fẹjọ rẹ sun ni olu ileeṣẹ ọlọpaa, bẹẹ ni CP Edward Ajogun wi.


Awọn ajinigbe tun pa meji ninu awọn akẹkọọ fasiti Kaduna to wa lahaamọ wọn

Faith Adebọla Meji mi-in lara awọn akẹkọọ fasiti mẹtalelogun to wa lahaamọ awọn janduku ajinigbe nipinlẹ Kaduna lo tun ti doloogbe, awọn agbebọn lo yinbọn pa wọn lọjọ Aje, Mọnde yii. Kọmiṣanna feto aabo ati ọrọ abẹle nipinlẹ Kaduna, Ọgbẹni Samuel Aruwan, lo sọrọ yii di mimọ, o sọ pe: “O ba ni lọkan jẹ pe awọn agbofinro ti fidi ẹ mulẹ fun ijọba ipinlẹ Kaduna pe awọn ti tun ri oku awọn ọmọ Yunifasiti Greenfield, tawọn janduku agbebọn pa. “A ti ko oku awọn oloogbe naa lọ si mọṣuari, a si ti fi iṣẹlẹ buruku yii to awọn alaṣẹ fasiti naa leti. “Ijọba ipinlẹ Kaduna, eyi ti Mallam Nasir El-Rufai jẹ gomina rẹ kẹdun gidigidi lori iṣẹlẹ yii, o si ba obi awọn tọrọ yii kan kẹdun pẹlu. “A fẹẹ fi da yin loju pe ijọba yoo gbe gbogbo igbesẹ to ba yẹ, to si bofin mu lori ọrọ yii.” Iṣẹlẹ yii lo sọ iye awọn eeyan tawọn agbebọn naa ti da ẹmi wọn legbodo di mẹfa bayii. Ọjọ Iṣẹgun to kọja, ogunjọ, oṣu kẹrin yii, lawọn agbebọn ya bo fasiti aladaani Greenfield, to wa niluu Kaduna, wọn yinbọn pa oṣiṣẹ ileewe kan, wọn si ji awọn akẹkọọ mẹtalelogun lọ, wọn ko wọn wọgbo tẹnikan o ti i mọ di ba a ṣe n sọ yii. Lẹyin naa ni wọn ri oku awọn akẹkọọ mẹta lara awọn ti wọn ji ko ọhun, awọn agbẹbọn lo yinbọn pa wọn, ti wọn si lọọ gbe oku wọn ju si abule Kawanan Bature, ni Kaduna.


“A fẹẹ fi da yin loju pe ijọba yoo gbe gbogbo igbesẹ to ba yẹ, to si bofin mu lori ọrọ yii.” Iṣẹlẹ yii lo sọ iye awọn eeyan tawọn agbebọn naa ti da ẹmi wọn legbodo di mẹfa bayii. Ọjọ Iṣẹgun to kọja, ogunjọ, oṣu kẹrin yii, lawọn agbebọn ya bo fasiti aladaani Greenfield, to wa niluu Kaduna, wọn yinbọn pa oṣiṣẹ ileewe kan, wọn si ji awọn akẹkọọ mẹtalelogun lọ, wọn ko wọn wọgbo tẹnikan o ti i mọ di ba a ṣe n sọ yii. Lẹyin naa ni wọn ri oku awọn akẹkọọ mẹta lara awọn ti wọn ji ko ọhun, awọn agbẹbọn lo yinbọn pa wọn, ti wọn si lọọ gbe oku wọn ju si abule Kawanan Bature, ni Kaduna. Aarẹ Muhammadu Buhari ti bawọn obi ọmọleewe yii kẹdun ninu atẹjade kan l’Ọjọbọ, Tọsidee, to kọja, o si kede iṣẹlẹ naa bii eyi to buru jọjọ, ti ko ṣee gbọ seti. Gomina ipinlẹ Kaduna, Nasir El-Rufai ti sọ pe ijọba oun ko ni i fun awọn janduku agbebọn naa lowo, bẹẹ lawọn o ni i dunaa-dura pẹlu wọn. A gbọ pe ẹgbẹrin miliọnu naira lawọn agbebọn naa lawọn maa gba kawọn too le da awọn ọmọleewe yii silẹ, aijẹ bẹẹ, awọn maa fẹmi awọn ọmọ naa ṣofo danu ni.


Aarẹ Muhammadu Buhari ti bawọn obi ọmọleewe yii kẹdun ninu atẹjade kan l’Ọjọbọ, Tọsidee, to kọja, o si kede iṣẹlẹ naa bii eyi to buru jọjọ, ti ko ṣee gbọ seti. Gomina ipinlẹ Kaduna, Nasir El-Rufai ti sọ pe ijọba oun ko ni i fun awọn janduku agbebọn naa lowo, bẹẹ lawọn o ni i dunaa-dura pẹlu wọn. A gbọ pe ẹgbẹrin miliọnu naira lawọn agbebọn naa lawọn maa gba kawọn too le da awọn ọmọleewe yii silẹ, aijẹ bẹẹ, awọn maa fẹmi awọn ọmọ naa ṣofo danu ni. ALAROYE gbọ pe awọn alaṣẹ ileewe naa tawọn obi ti tu miliọnu mẹẹẹdogun jọ, ṣugbọn aọn ajinigbe naa ni aọn ko ni i gba owo naa. Miliọnu lọna ẹgbẹrin lawọn yoo gba, aijẹ bẹẹ, ọkọọkan laọn yoo maa pa awọn ekẹkọọ to wa lakata awọn yii


ALAROYE gbọ pe awọn alaṣẹ ileewe naa tawọn obi ti tu miliọnu mẹẹẹdogun jọ, ṣugbọn aọn ajinigbe naa ni aọn ko ni i gba owo naa. Miliọnu lọna ẹgbẹrin lawọn yoo gba, aijẹ bẹẹ, ọkọọkan laọn yoo maa pa awọn ekẹkọọ to wa lakata awọn yii


Kẹkẹ Maruwa ko sẹnu tirela n’Ipẹru, eeyan marun-un lo dagbere faye

Adefunkẹ Adebiyi,Abẹokuta Eeyan marun-un ti gbogbo wọn jẹ ọkunrin, ni wọn ku iku ojiji laaarọ ọjọ Iṣẹgun, ọjọ kẹtadinlọgbọn, oṣu kẹrin yii, nigba ti tirela meji, kẹkẹ Maruwa meji, fori sọ ara wọn lagbegbe Ipẹru, nipinlẹ Ogun. Awọn to wa ninu kẹkẹ Maruwa mejeeji naa lo ku, gẹgẹ bi Kọmandanti Ahmed Umar, ọga FRSC nipinlẹ Ogun, ṣe ṣalaye. O sọ pe ni nnkan bii aago mẹsan-an aarọ ku iṣẹju mẹẹẹdogun niṣẹlẹ yii waye, nigba ti tirela ti nọmba ẹ jẹ UWN 279 YT, ati ikeji ti nọmba ẹ jẹ AAB 973 ZY, pẹlu kẹkẹ Maruwa to ni nọmba PKA 438 UN ati ikeji ẹ to jẹ LSD 566QF, n sare loju popo yii. Ere naa lo pọ ju, ti wọn kọ lu ara wọn ti ijamba fi waye. Yatọ sawọn ọkunrin marun-un to ku lẹsẹkẹsẹ ninu awọn kẹkẹ Maruwa mejeeji, obinrin ati ọkunrin kan naa tun fara pa. Wọn gbe mẹrin ninu awọn to doloogbe naa lọ si mọṣuari Fakọya, ni Ṣagamu,ẹbi ẹnikarun-un ni awọn yoo lọọ sin in lẹsẹkẹsẹ, ki wọn ma gbe e lọ si mọṣuari kankan, wọn si gbe e lọ. Awọn ẹbi lo gbe awọn meji to fara pa naa lọ fun itọju gẹgẹ bi ọga FRSC naa ṣe sọ.


Ere naa lo pọ ju, ti wọn kọ lu ara wọn ti ijamba fi waye. Yatọ sawọn ọkunrin marun-un to ku lẹsẹkẹsẹ ninu awọn kẹkẹ Maruwa mejeeji, obinrin ati ọkunrin kan naa tun fara pa. Wọn gbe mẹrin ninu awọn to doloogbe naa lọ si mọṣuari Fakọya, ni Ṣagamu,ẹbi ẹnikarun-un ni awọn yoo lọọ sin in lẹsẹkẹsẹ, ki wọn ma gbe e lọ si mọṣuari kankan, wọn si gbe e lọ. Awọn ẹbi lo gbe awọn meji to fara pa naa lọ fun itọju gẹgẹ bi ọga FRSC naa ṣe sọ. Umar sọ pe ijamba yii ṣee dena, to ba jẹ pe awọn to kọ lu ara wọn naa farabalẹ ni. O rọ awọn ọlọkọ, onimaruwa, ọlọkada lati maa ṣe suuru loju ọna, nitori ohun to n ṣọṣẹ ko to nnkan.


Umar sọ pe ijamba yii ṣee dena, to ba jẹ pe awọn to kọ lu ara wọn naa farabalẹ ni. O rọ awọn ọlọkọ, onimaruwa, ọlọkada lati maa ṣe suuru loju ọna, nitori ohun to n ṣọṣẹ ko to nnkan.


Ijọba Kwara fẹẹ sọ ibudo imọkoko Dada di tigbalode -Oyin-Zubair

Stephen Ajagbe, Ilorin Ni idaahun si ẹbẹ awọn to n ṣe ikoko ibilẹ nibudo to gbajumọ daadaa lagbegbe Dada, niluu Ilọrin, ijọba ipinlẹ Kwara ti ni eto ti n lọ lọwọ lati sọ ibudo naa di ti igbalode nipa ipese awọn ohun eelo ti yoo mu iṣẹ rọrun fawọn amọkoko naa. Oluranlọwọ pataki fun Gomina Abdulrahman Abdulrazaq nipa ọrọ ilu, SSA Community Intervention, Ọgbẹni Kayọde Oyin-Zubair, lo sọrọ ọhun nibi ipade kan to ṣe pẹlu awọn obinrin to n mọ ikoko ni Dada, niluu Ilọrin. Oyin-Zubair ni, ṣiṣe igbelarugẹ awọn okoowo keekeeke to tun jẹ tibilẹ bii ti ikoko mimọ yii jẹ ijọba Kwara logun gidi. Idi niyi tijọba fi ri i pe pupọ lara awọn obinrin to n ṣe iṣẹ naa janfaani owo iranwọ fawọn oniṣowo kekeeke eyi to waye laipẹ yii. O tẹsiwaju pe pataki ohun to gbe ijọba wa sibudo naa ni lati tun fi da awọn obinrin naa loju pe ijọba fẹẹ mu aye dẹrun fun okoowo wọn lati sọ ọ di igbalode ati ape-waa-wo fun agbaye. Awọn obinrin naa fi idunnu wọn han si bi aṣoju gomina ṣe waa bẹ wọn wo.


Idi niyi tijọba fi ri i pe pupọ lara awọn obinrin to n ṣe iṣẹ naa janfaani owo iranwọ fawọn oniṣowo kekeeke eyi to waye laipẹ yii. O tẹsiwaju pe pataki ohun to gbe ijọba wa sibudo naa ni lati tun fi da awọn obinrin naa loju pe ijọba fẹẹ mu aye dẹrun fun okoowo wọn lati sọ ọ di igbalode ati ape-waa-wo fun agbaye. Awọn obinrin naa fi idunnu wọn han si bi aṣoju gomina ṣe waa bẹ wọn wo. Wọn lo anfaani naa lati dupẹ lọwọ ijọba fun owo iranwọ ti ọpọlọpọ wọn janfaani. Ṣaaju ni Alhaja Raliat Saka to jẹ adari awọn obinrin to n mọ ikoko nibudo Dada ti beere fun awọn ẹrọ igbalode lati mu ki iṣẹ wọn rọrun ati ko si tun joju ju bo ṣe wa lọ.


Wọn lo anfaani naa lati dupẹ lọwọ ijọba fun owo iranwọ ti ọpọlọpọ wọn janfaani. Ṣaaju ni Alhaja Raliat Saka to jẹ adari awọn obinrin to n mọ ikoko nibudo Dada ti beere fun awọn ẹrọ igbalode lati mu ki iṣẹ wọn rọrun ati ko si tun joju ju bo ṣe wa lọ.


Eeyan kan jona ku ninu ijamba ọkọ ni Bode-Saadu si Jẹbba

Stephen Ajagbe, Ilorin Eeyan kan padanu ẹmi rẹ, ti ọkọ tirela marun-un si jona raurau ninu ijamba to ṣẹlẹ laaarọ ọjọ Aje, Mọnde, lagbegbe Ọlọla, lọna Bode-Saadu si Jẹbba, nipinlẹ Kwara. ALAROYE gbọ pe nnkan bii aago mẹjọ aarọ niṣẹlẹ ọhun ṣẹlẹ laarin ọkọ agbepo bẹntiroolu ati akẹru to lọọ fori sọra. Eeyan kan ṣoṣo to ku nibi ijamba naa jona kọja idamọ. Alukoro ileeṣẹ panapana nipinlẹ Kwara, Ọgbẹni Hassan Hakeem Adekunle, ṣalaye pe oṣiṣẹ ileeṣẹ ijọba apapọ to n mojuto igboke-gbodo ọkọ loju popo, FRSC, Ọgbẹni Azeez Ọlaolu, lo fi iṣẹlẹ naa to ajọ panapana leti. O ni awọn oṣiṣẹ panapana sare lọ sibẹ lati doola ẹmi awọn to wa ninu ọkọ naa ati dukia wọn. Ṣugbọn o ṣe ni laaanu pe ẹni kan ti jona ku.


Alukoro ileeṣẹ panapana nipinlẹ Kwara, Ọgbẹni Hassan Hakeem Adekunle, ṣalaye pe oṣiṣẹ ileeṣẹ ijọba apapọ to n mojuto igboke-gbodo ọkọ loju popo, FRSC, Ọgbẹni Azeez Ọlaolu, lo fi iṣẹlẹ naa to ajọ panapana leti. O ni awọn oṣiṣẹ panapana sare lọ sibẹ lati doola ẹmi awọn to wa ninu ọkọ naa ati dukia wọn. Ṣugbọn o ṣe ni laaanu pe ẹni kan ti jona ku. Ninu ọrọ tiẹ, Ọga agba ajọ FRSC, ẹka tipinlẹ Kwara, Ọgbẹni Jonathan Ọwọade, ẹni to fidi iṣẹlẹ naa mulẹ ni ijanu ọkan lara awọn ọkọ naa lo daṣẹ silẹ loju ere, eyi gan-an lo fa ijamba naa. Ọwọade sọ pe eeyan mẹrin lo wa ninu ijamba naa, ṣugbọn awọn mẹta lo mori bọ lai ni ifarapa kankan. O ni awọn ti ko awọn ọkọ naa si ikawọ ileeṣẹ ọlọpaa.


Ninu ọrọ tiẹ, Ọga agba ajọ FRSC, ẹka tipinlẹ Kwara, Ọgbẹni Jonathan Ọwọade, ẹni to fidi iṣẹlẹ naa mulẹ ni ijanu ọkan lara awọn ọkọ naa lo daṣẹ silẹ loju ere, eyi gan-an lo fa ijamba naa. Ọwọade sọ pe eeyan mẹrin lo wa ninu ijamba naa, ṣugbọn awọn mẹta lo mori bọ lai ni ifarapa kankan. O ni awọn ti ko awọn ọkọ naa si ikawọ ileeṣẹ ọlọpaa. O gba awọn awakọ nimọran lati maa ṣọra loju popo, ki wọn si ṣọra fun ere asapajude, nitori pe ẹni ba gunlẹ layọ lawọn eeyan maa pe ni awakọ to dara ju lọ.


O gba awọn awakọ nimọran lati maa ṣọra loju popo, ki wọn si ṣọra fun ere asapajude, nitori pe ẹni ba gunlẹ layọ lawọn eeyan maa pe ni awakọ to dara ju lọ.


Agbẹ wọ maaluu lọ sọdọ ileeṣẹ NSCDC, nitori to jẹ oko iṣu rẹ ni Kwara

Stephen Ajagbe, Ilorin Agbẹ kan, Yusuf Igboona, to n gbe l’Oke-Igbọna, lagbegbe Banni, lo wọ maaluu kan lọ si agọ ileeṣẹ aabo ẹni laabo ilu, NSCDC, ẹka ipinlẹ Kwara, nitori pe o jẹ oko iṣu rẹ. Alukoro NSCDC nipinlẹ Kwara, Ọgbẹni Babawale Zaid Afọlabi, to fidii iṣẹlẹ naa mulẹ, ṣalaye pe ọjọ kẹrinlelogun, oṣu kẹrin, ọdun 2021, Yusuf fi to ileeṣẹ NSCDC to wa ni Banni leti pe awọn maaluu to jẹ ti Tijani Dogo, toun naa n gbe ilu Banni, wọnu oko iṣu oun tiye rẹ jẹ ẹgbẹrun lọna ogoji naira, ti wọn si jẹ gbogbo ẹ. O ni Yusud gbiyanju, o si mu ọkan lara awọn maaluu naa, eyi to jẹ bii ẹri, lọ si tesan NSCDC lati fẹjọ sun. Afọlabi ni awọn pe ọkunrin to da maaluu wọ oko naa lati gbọ tẹnu rẹ, loootọ lo jẹwọ pe oun jẹbi ẹsun naa. Yusuf ni ẹgbẹrun lọna ogoji naira loun maa gba lọwọ ẹni to ni maaluu ọhun fun oko to jẹ, ṣugbọn Dogo bẹ ẹ lati gba ẹgbẹrun marundinlọgbọn lọwọ rẹ. O ni lẹyin ọpọlọpọ ẹbẹ, agbẹ naa pada gba owo ọhun lọwọ rẹ, bi awọn ṣe yanju ọrọ naa laarin wọn niyẹn. Ileeṣẹ NSCDC ni igbesẹ tawọn gbe naa jẹ ọkan gboogi lara ojuṣe awọn, paapaa ti ẹka to n pẹtu saawọ laarin awọn agbẹ ati darandaran lati ri i pe alaafia jọba.


Baba Ijẹṣa binu kọ ounjẹ silẹ lahaamọ ọlọpaa

Faith Adebọla, Eko Gbajugbaja alawada to wa lahaamọ ọlọpaa fẹsun fifipa ba ọmọde ṣeṣekuṣe nni, Ọgbẹni Ọlanrewaju James, tawọn eeyan mọ si Baba Ijẹṣa, ti binu kọ ounjẹ silẹ lahaamọ ọlọpaa ti wọn fi i si ni Panti, Yaba, nipinlẹ Eko, bẹẹ ọkunrin naa ki i ṣe Musulumi, ko si gbaawẹ to n lọ lọwọ yii. Gbara ti iṣẹlẹ ọhun ti ṣẹlẹ, tawọn agbofinro ti lọọ fi pampẹ ọba mu Baba Ijẹṣa l’Ọjọruu, Wẹsidee, ni Kọmiṣanna ọlọpaa, Hakeem Odumosu, ti paṣẹ ki wọn taari ẹ si ẹka to n gbọ ẹsun to jẹ mọ iwa ọdaran abẹle, lọdọ awọn ọlọpaa ọtẹlẹmuyẹ ni Panti, ibẹ ni wọn ti n ṣiṣẹ iwadii lori ẹsun ọhun. ALAROYE gbọ pe ọkunrin naa ti kọ ounjẹ silẹ, wọn ni ko jẹ ounjẹ tawọn mọlẹbi rẹ n gbe wa, ko so gba ounjẹ tawọn agbofinro n gbe fun un. Bakan naa ni wọn lo ti jẹwọ fawọn agbofinro to n ṣewadii lori ọrọ ọhun, Ọgbẹni Olumuyiwa Adejọbi to jẹ Alukoro ileeṣẹ ọlọpaa Eko sọ pe afurasi ọdaran naa fọwọ sowọ pọ pẹlu awọn to n ṣewadii ọrọ naa, wọn lo ti ṣalaye bi iṣu ṣe ku ti ọbẹ si bẹẹ fun wọn, ati pe wọn yoo foju rẹ bale-ẹjọ laipẹ. Ṣaaju ni ọpọ awọn ololufẹ Baba Ijẹṣa ti kọyin si i lori ẹsun ifipa bọmọde lo pọ ti wọn fi kan an,


Wọn tun ti ji awọn ọmọ fasiti rẹpẹtẹ gbe ni Makurdi

Faith Adebọla Kaka k’ewe agbọ dẹ, koko lo n le si i lọrọ awọn janduku agbebọn pẹlu bi wọn ṣe ṣiju si awọn ileewe Fasiti ilẹ wa bayii, awọn apamọlẹkun ẹda naa ti tun lọọ ji awọn ọmọ fasiti FUAM (Federal University of Agriculture) gbe, niluu Makurdi, ipinlẹ Benue. Oru ọjọ Aiku, Sannde, mọju ọjọ Aje, Mọnde yii, la gbọ pe awọn agbebọn naa ya bo ọgba fasiti ọhun, lasiko tawọn akẹkọọ ti wọn gbe inu kampọọsi ileewe ṣi n sun lọwọ, ni wọn ba ṣina ibọn bolẹ, wọn si ko ọpọ awọn ọmọleewe naa wọgbo lọ. Alamoojuto eto iroyin ati alukoro fasiti naa, Abilekọ Rosemary Waku, kede ninu atẹjade kan lọjọ Aje pe: “Awọn agbebọn kan ti waa fibọn ka awọn akẹkọọ Fasiti FUAM mọle lalẹ ana (Sannde) mọju aarọ yii (Mọnde), ọjọ kẹrindinlọgbọn, oṣu yii. A o ti i mọye awọn akẹkọọ naa. A ti lọọ fiṣẹlẹ yii to awọn ọlọpaa, ati ẹka agbofinro gbogbo leti. A o ti gbọ nnkan kan latọdọ awọn to ji wọn gbe, a o si ti i mọ inu igbo ti wọn ko wọn lọ.


A o ti i mọye awọn akẹkọọ naa. A ti lọọ fiṣẹlẹ yii to awọn ọlọpaa, ati ẹka agbofinro gbogbo leti. A o ti gbọ nnkan kan latọdọ awọn to ji wọn gbe, a o si ti i mọ inu igbo ti wọn ko wọn lọ. A bẹ ijọba lati ran wa lọwọ.” B’ALAROYE ṣe gbọ, ọpọ awọn akẹkọọ to ṣẹku ninu ọgba ileewe naa ti sa kuro nigba tilẹ mọ, inu ibẹrubojo lawọn eeyan agbegbe naa ṣi wa bayii. A gbọ pe ọpọ awọn obi ni wọn ti ya bo ileewe naa tọlọmọ si n wa ọmọ rẹ.8 Eyi ni igba keji laarin ọsẹ kan tiṣẹlẹ jiji awọn ọmọleewe fasiti maa waye. Alẹ ọjọ Iṣẹgun, Tusidee, to kọja yii, lawọn agbebọn ji awọn ọmọleewe mẹtadinlogun gbe ni fasiti aladaani Greenfield University, niluu Kaduna, ti wọn si yinbọn pa mẹta danu ninu awọn akẹkọọ naa.


A bẹ ijọba lati ran wa lọwọ.” B’ALAROYE ṣe gbọ, ọpọ awọn akẹkọọ to ṣẹku ninu ọgba ileewe naa ti sa kuro nigba tilẹ mọ, inu ibẹrubojo lawọn eeyan agbegbe naa ṣi wa bayii. A gbọ pe ọpọ awọn obi ni wọn ti ya bo ileewe naa tọlọmọ si n wa ọmọ rẹ.8 Eyi ni igba keji laarin ọsẹ kan tiṣẹlẹ jiji awọn ọmọleewe fasiti maa waye. Alẹ ọjọ Iṣẹgun, Tusidee, to kọja yii, lawọn agbebọn ji awọn ọmọleewe mẹtadinlogun gbe ni fasiti aladaani Greenfield University, niluu Kaduna, ti wọn si yinbọn pa mẹta danu ninu awọn akẹkọọ naa. Titi dasiko yii, awọn ọmọleewe naa ṣi wa lakata awọn agbebọn ọhun.


Titi dasiko yii, awọn ọmọleewe naa ṣi wa lakata awọn agbebọn ọhun.